ΣΤΗΝ ΠΛΑΤΕΙΑ: Το Σχόλιο της "πρΟΤΑσης εργαζομένων Δήμου Χαλανδρίου", 15-4-2013\nΤο Σχόλιο της "πρΟΤΑσης εργαζομένων Δήμου Χαλανδρίου", 15-4-2013\nΟι μισθοί των εμπνευστών της λιτότητας στην Ευρώπη και η δραματική ανισορροπία στον πλανήτη μας\nΤους μισθούς των Ευρωπαίων αξιωματούχων αποκαλύπτει σε δημοσίευμά της η γερμανική εφημερίδα Handelsblatt, επικαλούμενη επίσημα στοιχεία της ΕΕ.\nΣυγκεκριμένα, σύμφωνα με την εφημερίδα, ο πιο ακριβοπληρωμένος αξιωματούχος της Ευρωπαϊκής Ένωσης είναι ο πρόεδρος της ΕΚΤ, Μάριο Ντράγκι. Ο Ιταλός κεντρικός τραπεζίτης, με έδρα τη Φρανκφούρτη, αμείβεται με 370.000 ευρώ το χρόνο.\nΤην αμέσως επόμενη θέση στη λίστα των πιο καλοπληρωμένων, είναι ο πρόεδρος του Ευρωπαϊκού Μηχανισμού Στήριξης ESM, Κλάους Ρέγκλινγκ, με τις μεικτές ετήσιες αποδοχές του να ανέρχονται σε 324.000 ευρώ.\nΚάποιοι πληρώνονται με αυτό τον τρόπο ,γιατί αν τους ρωτήσεις θα σου πούνε ότι το αξίζουν και από την άλλη μεριά εσύ γνωρίζεις ότι η περίοδος ηρεμίας που χαρακτήρισε τις διεθνείς αγορές και την παγκόσμια οικονομία (1987 - 2007) έπεισε μεγάλη μερίδα οικονομολόγων πως μιας μεγάλης κλίμακας οικονομική και τραπεζική κρίση συνιστά παρελθόν και δεν μπορεί να συμβεί ξανά. Πλην όμως, για ακόμα μια φορά τελικά αποδείχθηκε ότι η Ιστορία επαναλαμβάνεται...\nΑυτό που έχει μεγάλη σημασία, είναι ότι μέσα στο χρηματοπιστωτικό σύστημα μυριάδες μικρών οικονομικών σοκ συνθέτουν την ευρύτερη εικόνα. Όταν αυτά πληθαίνουν, τότε η κατάσταση για την παγκόσμια οικονομία μπορεί να καταστεί άκρως επικίνδυνη και σοβαρή. Ειδικά στη σημερινή εποχή, η εκδήλωση μια ανισορροπίας κάπου στον πλανήτη μπορεί να έχει δραματικές συνέπειες αλλού.\nΚάθε κρίση έχει σοβαρό αντίκτυπο στον υπόλοιπο κόσμο, με χαρακτηριστικό παράδειγμα όσα συμβαίνουν στην πατρίδα μας, στις χώρες του Νότου και πρόσφατα στην Κύπρο.\nΟι χώρες-πιστωτές της ευρωζώνης δεν θέλουν να πληρώσουν για τη διάσωση των τραπεζών των χωρών-οφειλετών. Η κυρίαρχη και δημοφιλέστερη άποψη μεταξύ των χωρών-πιστωτών είναι ότι οι χώρες-οφειλέτες είναι πλήρως υπεύθυνες για την κρίση, και κατά συνέπεια, δεν είναι πρέπον να πληρώσουν οι φορολογούμενοι του Βορρά για να τις στηρίξουν.\nΚανένας δεν γνωρίζει εάν τα εργαλεία συνετής μακροοικονομικής πολιτικής όντως θα αποδώσουν καρπούς και θα πρέπει άμεσα τα παραδοσιακά εργαλεία νομισματικής και δημοσιονομικής πολιτικής που δεν είναι επαρκή να αντικατασταθούν με νέες πρακτικές.\nΗ Ευρώπη της ισότητας, της αλληλεγγύης και της αλληλοβοήθειας των κρατών μελών ,έχει τεθεί στο περιθώριο .\nΑντίθετα έχει αντικατασταθεί από την υπηρέτηση των συμφερόντων ενός συγκεκριμένου κράτους και μιας δεδομένης οικονομικής πολιτικής. Συγχρόνως στο ορατό μέλλον δεν υπάρχει κάποιο μήνυμα για αλλαγή αυτής της κατάστασης. Αφού και ο πολλά υποσχόμενος, κατά την εκλογή του Γάλλος Πρόεδρος Ολάντ, δείχνει αδύναμος να αρθρώσει ξεχωριστό πολιτικό λόγο και είναι αγκιστρωμένος στο Γερμανικό άρμα.\nΣυνεπώς σήμερα τίθεται όλο και περισσότερο ένα ζήτημα Ευρωσκεπτικισμού μεταξύ των λαών της Ευρώπης (ιδιαίτερα του νότου )καθώς η συνέχιση του μοντέλου της ύφεσης μέσω των περικοπών σε μισθούς, συντάξεις και αύξησης της φορολόγησης, εξαθλιώνουν τους λαούς και δημιουργούν χάσμα μεταξύ Βορά και νότου .\nΩς συντακτική ομάδα της «πρΟΤΑσης» , πιστεύουμε ότι μοναδική λύση για την Ελλάδα είναι η εφαρμογή ενός πολιτικού μοντέλου ανασυγκρότησης της Χώρας μακριά από Μνημόνια και οικονομικές εξαρτήσεις ,ζώντας μόνο με δανεικά ,οργανώνοντας τις παραγωγικές δομές και εκσυγχρονίζοντας το κράτος .\nΘα επανέλθουμε , καταθέτοντας τις απόψεις μας για τη θέση της Ελλάδας στην Ενωμένη Ευρώπη καθώς και με το τι εννοούμε όταν λέμε παραγωγική ανασυγκρότηση της χώρας .\nΑναρτήθηκε από Δημήτρης Μ. Χανιωτάκης στις 07:18\nΕΚΛΟΓΕΣ ΓΙΑ ΣΥΓΚΡΟΤΗΣΗ ΣΥΜΒΟΥΛΙΟΥ ΕΝΤΑΞΗΣ ΜΕΤΑΝΑΣΤ...\nΑΝΑΓΝΩΣΤΗΣ ΜΑΣ ΕΜΠΝΕΥΣΤΗΚΕ ΚΑΙ ... ΕΓΡΑΨΕ\nΝΙΚΟΣ ΠΑΝΤΑΖΗΣ: Οι μέτριοι μας κυβερνούν και σε το...\nΑ.Δ.Ε.Δ.Υ. : Συλλαλητήριο διαμαρτυρίας για τις αδι...\nΕΠΙΤΕΛΟΥΣ! ΓΙΝΟΜΑΣΤΕ ΕΥΡΩΠΗ!\nΟΜΩΣ ΕΧΟΥΜΕ ΚΑΙ ΣΟΚΑΡΙΣΤΙΚΑ ΝΕΑ ... ΣΕ ΛΙΓΟ!\nΕΞΑΨΑΛΜΟΣ 3: Ο ΔΗΜΟΣ ΜΑΣ ΣΚΙΖΕΙ!\nΕΞΑΨΑΛΜΟΣ 2: ΑΛΛΗΛΕΓΓΥΗ ...... ΜΕΤΑ ΜΟΥΣΙΚΗΣ (όπως...\nΟ ΕΞΑΨΑΛΜΟΣ ΤΗΣ ΕΒΔΟΜΑΔΑΣ 1\nΑΠΟΚΛΕΙΣΤΙΚΟ: ΤΟ ΦΥΛΛΟ ΜΕΤΑΒΟΛΩΝ ΠΟΥ ΟΔΗΓΕΙ ΣΤΟΝ Π...


Η ιστορία του αρχιτεκτονικού μνημείου | Η Εφημερίδα των Συντακτών\nΤο εξωτερικό χαγιάτι στον Αγιο Δημήτριο Λουμπαρδιάρη έχει εδώ και μήνες πάθει καθίζηση. Κορδέλες εμποδίζουν υποτίθεται την πρόσβαση επισκεπτών\nΕΝΤΥΠΗ ΕΚΔΟΣΗ 07.11.2021, 11:34\nΟ Κωνσταντίνος Καραμανλής, ως υπουργός Δημοσίων Εργων, είχε αναθέσει ολόκληρο το έργο στον Δ. Πικιώνη. Οι σχέσεις των δύο, όμως, δεν ήταν πάντα ανέφελες. Μια φορά, ο Κ. Καραμανλής, ως πρωθυπουργός πια, ανέβηκε στα έργα και είπε στον αρχιτέκτονα: «Να συντομεύουμε, κύριε καθηγητά, έχουμε και εκλογές!» Με συγκρατημένη οργή ο Πικιώνης απάντησε: «Αν νομίζετε, κύριε πρόεδρε, ότι μπορείτε να κάνετε αρχιτεκτονική, πάρτε το δίπλωμά μου και κάντε την εσείς!».\nΠλήθος κειμένων περιγράφουν το πώς ο αρχιτέκτονας δούλεψε τις ιδέες του, πώς δοκίμαζε τα υλικά παρατηρώντας ακόμη και το πώς χρωματίζονται από το φως του ήλιου. Πώς συνήθιζε να ψάχνει ακόμη και στα μπάζα των σπιτιών που κατεδαφίζονταν τότε σωρηδόν και να διασώζει σπαράγματα, ενθέτοντας σπασμένα κανάτια, τούβλα, ακόμη και νεροχύτες μέσα σε τοίχους, λιθόστρωτα και κανάλια αποστράγγισης. Πώς κατάφερνε να εμπνέει τους βοηθούς του ώστε να παίζουν με αναπάντεχες βοτσαλωτές δημιουργίες μέσα στα πιο μικρά σκαλοπάτια ή ακόμη και τους αγωγούς απορροής των ομβρίων.\nΜπαζώματα και παρεμβάσεις προκαλούν αλλοιώσεις από φερτά υλικά στις διαδρομές του λόφου. Ο Πικιώνης προστάτευε το τοπίο με χαμηλές ξερολιθιές που τώρα έχουν αφεθεί ασυντήρητες\nΟι αρχές του μοιάζουν απλές. Στην πρώτη ματιά. Μελετούσε το χώμα και το διαμόρφωνε ώστε να μην παρασύρεται από τις βροχές. Φύτευε όρθιες πέτρες για να το συγκρατεί. Διάλεγε φυτά που να μη χρειάζονται πότισμα αλλά και να μη μεγαλώνουν πολύ ειδικά στα σημεία όπου το ζητούμενο ήταν να είναι ελεύθερη η ενατένιση προς την Ακρόπολη. Ως αποτέλεσμα, παρά την έλλειψη συντήρησης, τα λιθόστρωτα, τα μονοπάτια και τα σκαλοπάτια του παραμένουν σε πολύ καλύτερη κατάσταση συγκριτικά με εκείνα που φτιάχτηκαν πολύ αργότερα στον Λυκαβηττό και άλλους λόφους.\nΟι εργασίες διαμόρφωσης ανατέθηκαν στον Δ. Πικιώνη από τον Κωνσταντίνο Καραμανλή όταν ήταν υπουργός Δημοσίων Εργων και ολοκληρώθηκαν όταν εκείνος ήταν ήδη τέσσερα χρόνια πρωθυπουργός. Η ανάθεση από τόσο «ψηλά» τον βοήθησε στο να ξεπεράσει αυτά που και σήμερα ονομάζονται «γραφειοκρατικές αγκυλώσεις», χωρίς να λείπουν και τα επεισόδια. Σε κείμενό του ο ομότιμος καθηγητής ΕΜΠ Γιώργος Σαρηγιάννης περιγράφει ένα τέτοιο συμβάν όπως του το διηγήθηκε το 1987 ο γλύπτης Χρήστος Διδώνης που δούλευε για τον Πικιώνη ως λιθοξόος: Ο πρωθυπουργός Κ. Καραμανλής ανέβηκε μια φορά στα έργα και του είπε: «Να συντομεύουμε, κύριε καθηγητά, έχουμε και εκλογές!» Με συγκρατημένη οργή τότε ο Πικιώνης απάντησε: «Αν νομίζετε, κύριε πρόεδρε, ότι μπορείτε να κάνετε αρχιτεκτονική, πάρτε το δίπλωμά μου και κάντε την εσείς!»\nΗ ανάγκη του να εποπτεύει αυτοπροσώπως και συνεχώς τις εργασίες, να δοκιμάζει σχέδια και να τα αναιρεί πριν καταλήξει σε πράξεις που υπηρετούν την ερμηνεία της γενικής ιδέας προκάλεσε συχνά δυσφορία στον υπηρεσιακό μηχανισμό. Εγραφε όμως: «Το έργον τούτο έχει ανάγκην ευρείας ασκήσεως μιας επί τόπου αυτενεργείας, ην ουδέν σχέδιον δύναται να προβλέψει, ουδεμία σύμβασις να περιγράψει... Ο ίδιος ο αρχιτέκτων πρέπει βοηθούμενος υπό των βοηθών του να καταστεί ερμηνευτής του έργου του». Και σε ένα αυτοβιογραφικό του σημείωμα ανέφερε πικρά: «Το 1955 ανέλαβε μετά πλήθους εποπτευόντων και συνεργατών τα έργα διαμόρφωσης του αρχαιολογικού χώρου της Ακροπόλεως». Πώς θα σχολίαζε άραγε τον σημερινό κατατεμαχισμό του έργου του;\nΚαι, κυρίως, πώς θα σχολίαζε την υποβάθμιση που υπέστη στα χρόνια μετά τον θάνατό του το 1969; Στις 29 Μαρτίου 1972, σε δημοσίευμα της εποχής («Το Βήμα») αποτυπώνεται η διαμαρτυρία του Συλλόγου Αρχιτεκτόνων για τη θυσία «ενός αρχιτεκτονικού μνημείου στον κερδώο Ερμή». Το ρεπορτάζ αναφέρεται στις αλλοιώσεις και τις παρεμβάσεις στο συγκρότημα της εκκλησίας του Λουμπαρδιάρη και του Αναπαυτηρίου που είχε μετατραπεί από μικρό κυλικείο σε «επιχείρηση πλήθους» με προσθήκες και παρεμβάσεις. Παρατίθεται μάλιστα και ρήση του Lewis Mumford, Αμερικανού ιστορικού της πολεοδομίας, σχετικά με το συγκρότημα αυτό: «Είναι απλό και αρχέγονο αλλά με θαυμάσιες αναλογίες και αποκαλύπτει ένα πνεύμα σύγχρονο, βαθιά εμποτισμένο στην αρχαία πνευματική καλλιέργεια αλλά ελεύθερο από τον πειρασμό να μιμηθεί το αμίμητο».\nΤις ανεπίτρεπτες επεμβάσεις θα περιέγραφε πολλά χρόνια αργότερα –το 2005, όταν σταμάτησε η λειτουργία της επιχείρησης– ο ομότιμος καθηγητής του ΕΜΠ Χαράλαμπος Μπούρας, μαθητής του Πικιώνη: στέγαστρο για να αυξηθούν τα τραπεζοκαθίσματα, ευτελή φωτιστικά και κρεμασμένα καλώδια στους ξύλινους κίονες, ζαρντινιέρες από μπετόν και άλλα εντελώς ασυμβίβαστα στοιχεία.\nΟι αλλοιώσεις αφορούν και τον ναό: «Φτηνές εικόνες κρέμονται στα μικρά αψιδώματα της προσόψεως στα οποία ο Πικιώνης είχε προγραμματίσει τοιχογραφίες του Τσαρούχη», «ένα ευτελέστατο κιγκλίδωμα χωρίζει το ιερό από το αρχαίο παρόδιο ιερό που είχε ανασκαφεί το 1950», «παντού κρέμονται δέσμες καλωδίων και οι πόρτες έχουν παραμορφωθεί από ένθετα άθλια κοσμήματα και έχουν λουστραριστεί». «Το κατάντημα του συγκροτήματος Λουμπαρδιάρη θα μπορούσε να γίνει θέμα για έρευνα ως προς τη συμπεριφορά των Ελλήνων σε σχέση με την τέχνη και τα μνημεία», καταλήγει περιγράφοντας μια κατάσταση που παραμένει ίδια και χειρότερη σήμερα, 16 χρόνια αργότερα, καθώς έχουν προστεθεί γύρω από το συγκρότημα περιφράξεις πάνω στις οποίες στοιβάζονται άχρηστα υλικά.


Η "K" στην Έκθεση Philoxenia: Πάρος και Αστυπάλαια πρωτοπορούν στον "εναλλακτικό" τουρισμό - Karfitsa.gr\nBusiness • Slider • Κοινωνία • Πρόσωπα\nΗ “K” στην Έκθεση Philoxenia: Πάρος και Αστυπάλαια πρωτοπορούν στον “εναλλακτικό” τουρισμό\n13 Νοεμβρίου 2018, 01:23\nΕκπρόσωποι των νησιών του Αιγαίου έδωσαν το “παρών” και συμμετείχαν, μεταξύ άλλων, στο φετινό Διεθνές Συνέδριο της Έκθεσης Philoxenia, στη ΔΕΘ-Helexpo. Η Karfitsa ήταν εκεί και μίλησε με δύο ανθρώπους που γνωρίζουν καλά τον τουρισμό δύο “εναλλακτικών” προορισμών, της Πάρου και της Αστυπάλαιας.\nΕκ μέρους της Αστυπάλαιας μίλησε η Μαρία Καμπούρη, αντιδήμαρχος Τουρισμού Αστυπάλαιας.\nΠοιά είναι τα βασικά προβλήματα που αντιμετωπίζει αυτή τη στιγμή η Αστυπάλαια στον τομέα του τουρισμού;\nΜΚ: Το βασικότερο πρόβλημα είναι η προσπελασιμότητα, ο τρόπος με τον οποίο μπορούν να επισκεφθούν το νησί μας οι επισκέπτες. Φυσικά, να πω ότι η σύνδεση είναι ικανοποιητική, γιατί έχουμε έξι φορές την εβδομάδα πλοίο και 6-7 φορές αεροπλάνο, τουλάχιστον με βάση την τελευταία σεζόν. Αυτό το οποίο θέλουμε να διορθώσουμε, είναι οι ώρες που χρειάζεται κάποιος για να επισκεφθεί το νησί.\nΕίναι η τουριστική υποδοχή και τα ξενοδοχεία σε ικανοποιητικό επίπεδο, ώστε το νησί να μπορέσει να δεχθεί μεγαλύτερο πλήθος τουριστών;\nΜΚ: Η Αστυπάλαια είναι ένας πολλά υποσχόμενος και ανερχόμενος προορισμός. Τα καταλύματα όμως που έχουν δημιουργηθεί, με πολλή αγάπη και σεβασμό στον περιβάλλοντα χώρο, από τους επαγγελματίες του νησιού, είναι πολύ υψηλών προδιαγραφών. Η Αστυπάλαια, λοιπόν, με βάση τα καταλύματά της, ήταν 2η στη λίστα με τα 10 κορυφαία νησιά και η αξιολόγηση αυτή έγινε με βάση τους επισκέπτες στα καλύτερα ξενοδοχεία των ευρωπαϊκών νησιών. Οπότε, καταλαβαίνετε ότι η διαμονή στην Αστυπάλαια είναι υψηλών προδιαγραφών και αυτό είναι κάτι που τη διαφοροποιεί, ενώ οι επισκέπτες δεν αντιμετωπίζουν ουσιαστικά κανένα πρόβλημα.\nΜε βάση αυτά που είπατε, τί είδους επισκέπτες και τουρίστες υποδέχεται το νησί;\nΜΚ: Το νησί, κατά κύριο λόγο, φιλοξενεί Ιταλούς, Έλληνες και τα τελευταία χρόνια υπάρχει μεγάλη ζήτηση από τη Γερμανία και την Αγγλία.\nΓια ποιό λόγο πρέπει να έρθει κάποιος στο νησί και γιατί πιστεύετε ότι έχει αυξηθεί ο τουρισμός της Αστυπάλαιας;\nΜΚ: Πιστεύω ότι η Αστυπάλαια μπορεί να προσφέρει αυτό που όλοι έχουμε ανάγκη. Θετική ενέργεια, χαλάρωση, ηρεμία, ευεξία. Όλοι οι επισκέπτες που έρχονται στην Αστυπάλαια, υποστηρίζουν ότι πραγματικά «γεμίζουν τις μπαταρίες τους». Είναι μια ενέργεια που αναβλύζει από τη γη του νησιού και που δίνει δύναμη να συνεχίσει κάποιος πιο εποικοδομητικά τη ζωή του, πιο γόνιμα. Είναι “κινητήρια δύναμη” στα πόδια, για να μπορούν να χορέψουν στα παραδοσιακά πανηγύρια.\nΓιατί η Αστυπάλαια θεωρείται “εναλλακτικός” τουριστικός προορισμός;\nΜΚ: Η Αστυπάλαια είναι το πρώτο “smoke-free” νησί. Έχουμε εστιάσει στους τρόπους με τους οποίους μπορούμε να διατηρήσουμε το «ευ ζην», την αυθεντικότητα, την αγνότητα που προσφέρει ο τόπος και φυσικά να τη μοιραστούμε με όλους όσους επισκέπτονται το νησί μας. Έτσι, ενθαρρύνουμε τους μόνιμους κατοίκους –και στη συνέχεια τους επισκέπτες– να διακόψουν το κάπνισμα και να γίνουν μέρος της «smoke-free» κουλτούρας μας. Αυτό σημαίνει ότι προσπαθούμε να πείσουμε τους ντόπιους και τους επισκέπτες για τα οφέλη που θα αποκομίσουν, εάν απαλλαγούν από τον καπνό του τσιγάρου, και ενισχύουμε δράσεις, οι οποίες βοηθούν προς την κατεύθυνση αυτή.\nΓια παράδειγμα, πραγματοποιούμε διάφορα events σχετικά με την αναρρίχηση, με την ποδηλασία στο νησί, με ό,τι σχετίζεται με το κολύμπι, ακόμα και τη γαστρονομία, γιατί κάποιος που δεν καπνίζει, μπορεί να γευτεί και να μυρίσει καλύτερα. Εκτός αυτού, επειδή πολλοί με ρωτούν αν στην Αστυπάλαια μπορεί κάποιος να καπνίσει: φυσικά και μπορεί. Προσπαθούμε και εμείς να εφαρμόσουμε το νόμο, ο σκοπός μας δεν είναι να τον αστυνομεύσουμε, αλλά να πείσουμε κάποιον να σταματήσει το κάπνισμα.\nΥπάρχει αύξηση παραγωγής βιολογικών προϊόντων από τις επιχειρήσεις της Αστυπάλαιας;\nΜΚ: Στην Αστυπάλαια, τους χειμερινούς μήνες, οι άνθρωποι έχουν προσπαθήσει να δημιουργήσουν διάφορα προϊόντα από τις μέλισσες, καθώς το μέλι του νησιού θεωρείται ένα από τα καλύτερα, με υψηλό ποσοστό θυμαριού. Επίσης, προσπαθούν να συγκεντρώσουν όλα τα καλά που δίνει ο τόπος μας: αλάτι, ρίγανη, θυμάρι, σαφράν –το οποίο, στην Αστυπάλαια, φυτρώνει από μόνο του– και προσπαθούν όλα αυτά να τα συσκευάσουν και να τα προωθήσουν.\nΕκπρόσωπος της Πάρου στην Έκθεση ήταν ο κ. Μαλινδρέτος, πρόεδρος σε σχολικές επιτροπές (διαχειρίζεται 40 σχολεία), πρόεδρος στον τομέα Υγείας στο νοσοκομείο και τα κέντρα υγείας, καθώς και αντιδήμαρχος Οικονομικών του νησιού.\nΉταν φέτος η πληρότητα στην Πάρο ικανοποιητική;\nΜ: Όχι μόνο ήταν ικανοποιητική φέτος, αλλά και πολύ μεγαλύτερη από πέρυσι. Κάποιες στιγμές παραλίγο να μας λείψει το νερό, θα δημιουργούνταν προβλήματα, με τη βοήθεια της Παναγίας τα ξεπεράσαμε, αλλά του χρόνου πρέπει να είμαστε οργανωμένοι, για να αντιμετωπίσουμε μια πολύ μεγαλύτερη τουριστική κίνηση, διότι πριν ένα μήνα η Πάρος ανακηρύχθηκε ως ο καλύτερος τουριστικός προορισμός της Ελλάδας. Οπότε καταλαβαίνετε ότι ο κόσμος που πήγαινε κάποτε, και πηγαίνει ακόμα, στη Μύκονο και στη Σαντορίνη, κάποια στιγμή θα ανακαλύψει και την Πάρο. Ήδη, στο δημαρχείο που είμαι κάθε μέρα, έρχονται πολλοί ξένοι, π.χ. Κινέζοι, να παντρευτούν, όπως κάνουν και στη Σαντορίνη. Στο δημαρχείο, που είναι σε μια πολύ ωραία τοποθεσία ψηλά, όπου βλέπεις τη θάλασσα από κάτω, το απέραντο γαλάζιο.\nΕίστε ανταγωνιστικός ως προς τους ιδιοκτήτες της Μυκόνου και της Σαντορίνης;\nΜ: Η Μύκονος και η Σαντορίνη είναι μια κατηγορία από μόνες τους. Δεν ξέρω αν αυτό είναι καλό ή κακό, γιατί ακούω ότι ο δήμαρχος Σαντορίνης και ο δήμαρχος της Μυκόνου αντιμετωπίζουν πολλά προβλήματα και αρχίζουν να «φρενάρουν» λίγο, για να μπορέσουν να κρατηθούν ως τουριστικός προορισμός. Εμείς στην Πάρο προσπαθούμε να είμαστε ένας προορισμός για 12 μήνες το χρόνο, διότι το ήπιο κλίμα που έχουμε, αλλά και οι μεγάλες δυνατότητες που έχουν τα μαγαζιά και τα ξενοδοχεία, μπορούν να φιλοξενήσουν κόσμο και το χειμώνα. Έχουμε καταφέρει κάτι, όμως από εδώ και πέρα θα προχωρήσουμε πολύ προσεκτικά, γιατί το παράδειγμα της Σαντορίνης και της Μυκόνου δεν είναι ελκυστικό για εμάς, ούτε θα φέρει χρήματα και πρόοδο στο νησί μας.\nΠοιές πτυχές του τουρισμού θέλετε δηλαδή να προβάλετε στην Πάρο;\nΜ: Αυτή τη στιγμή θέλουμε η Πάρος να αποτελεί θεματικό προορισμό, π.χ. για κάποιους που επιλέγουν το θρησκευτικό τουρισμό. Στην Πάρο έχουμε την Παναγία την Εκατονταπυλιανή, την «Αγία Σοφία» του Αιγαίου. Κάποιοι λοιπόν θα προτιμήσουν να έρθουν για αυτό το λόγο, αλλά και για τα άλλα θρησκευτικά μνημεία που υπάρχουν στο νησί. Άλλοι μπορούν να διαλέξουν την αναρρίχηση, έχουμε βουνά και τόπους όπου μπορούν να κάνουν αυτό που θέλουν. Κάποιοι άλλοι έρχονται για ποδηλατικούς αγώνες. Περισσότερο εναλλακτικό τουρισμό δηλαδή, τον οποίο θέλουμε, και όχι γενικό. Θέλουμε τον τουρισμό που να έχει ιδιαίτερο ενδιαφέρον για κάτι. Είναι ένα είδος τουρισμού για ανθρώπους που είναι οικονομικά εύρωστοι και άρα μπορούν να αφήσουν και κάτι στο νησί μας. Αυτούς προσπαθούμε να προσελκύσουμε όλο το χρόνο στην Πάρο.\nΠοιά είναι η μοναδικότητα του νησιού;\nΜ: Το γεγονός ότι συνδυάζει τη θάλασσα, ως νησί, με το ηπειρωτικό κομμάτι. Αν βρεθείς στο ηπειρωτικό μέρος της Πάρου, δε βλέπεις καθόλου θάλασσα και νομίζεις ότι είσαι σε βουνό. Αυτό το έχουν επισημάνει πολλοί, οι οποίοι κάθε μέρα κάνουν τα μπάνια τους, και το χειμώνα και το καλοκαίρι. Άρα, η Πάρος έχει δύο πρόσωπα να δείξει: το ένα είναι το τουριστικό και το πολύ αναπτυγμένο μέρος, το οποίο είναι γύρω από τη θάλασσα, και ένα άλλο, λιγότερο προφανώς αναπτυγμένο αλλά το ίδιο γοητευτικό και όμορφο, το ηπειρωτικό. Μπορεί κάποιος να περπατήσει και να φάει στις «Λεύκες», ένα ηπειρωτικό χωριό, το οποίο είναι εξίσου όμορφο με τις παραλίες μας.\nΤελικώς, ποιό μήνυμα θέλετε να δώσετε ώστε να επισκεφθεί κάποιος την Πάρο;\nΜ: Καλούμε όλο τον κόσμο και είμαστε σίγουροι ότι στην Πάρο θα βρει ο καθένας αυτό που αναζητά.\nTagsphiloxenia Αιγαίο Αστυπάλαια ΔΕΘ Διεθνές Συνέδριο Νησιά Πάρος Τουρισμός Τουρίστες\nΘεσσαλονίκη: Καραμπόλα τεσσάρων οχημάτων στην Περιφερειακή


Γιατί θα πάω στο συλλαλητήριο - VIOTIAPLUS\nΔεν επιτρέπεται σχολιασμός στο Γιατί θα πάω στο συλλαλητήριο\nΗ δυσαρμονία μεταξύ της λαϊκής βούλησης και της κυβερνητικής πολιτικής για το ζήτημα των Σκοπίων, οδήγησε σε ένα μεγαλειώδες συλλαλητήριο στη Θεσσαλονίκη και αυτό με τη σειρά του στο επόμενο: της Αθήνας, την Κυριακή 4 Φεβρουαρίου 2018.\nΗ χρόνια ανεπάρκεια του ελληνικού πολιτικού προσωπικού έγινε φανερή και στον πλέον καλοπροαίρετο πολίτη τόσο από την υποτίμηση του εύρους των λαϊκών αντιδράσεων όσο και από τις κυβιστήσεις που ακολούθησαν και συνεχίζονται με αδιάπτωτο ρυθμό.\nΌλες οι εκτιμήσεις συγκλίνουν ότι την Κυριακή στο Σύνταγμα θα αναδειχτούν όροι και προϋποθέσεις μιας αναδιάταξης του πολιτικού σκηνικού με τρόπο που μπορεί αδρά να περιγραφεί, αλλά το κυριότερο: τρομάζει τους ρεαλιστές και τους οικονομιστές περισσότερο από το Κίνημα των Αγανακτισμένων και είναι εμφανές ότι θα δρομολογήσει απρόβλεπτες πολιτικές εξελίξεις.\nΘα’ χει πολύ κόσμο την Κυριακή στο Σύνταγμα, γιατί υπάρχουν λόγοι να βρίσκεται κάποιος την Κυριακή στο Σύνταγμα. Θα είμαι κι εγώ. Γιατί;\nΕίμαι εναντίον του αλυτρωτισμού και της επιδιωκόμενης παραχάραξης της ιστορίας και της επαναχάραξης των συνόρων.\nΕίμαι εναντίον του αλυτρωτισμού του γειτονικού κράτους, που κύριο όχημά του είναι το όνομα Μακεδονία. Αυτός έχει εκδηλωθεί όχι μόνο στις συνταγματικές διατάξεις του κράτους των Σκοπίων, όχι μόνο με χάρτες και αστήρικτες ιστορικές κατασκευές που μάλιστα διδάσκονται στα σχολεία, αλλά με συγκεκριμένες πράξεις – για όσους δεν έχουν απολέσει την αναγκαία μνήμη. Ενώ το 2000 η Ελλάδα διοχέτευσε προς τα Σκόπια οπλισμό για να αντιμετωπίσει την εξέγερση των Αλβανών στο Τέτοβο -μια εξέγερση που κατεστάλη χάρη στην ελληνική βοήθεια- ποιο ήταν το «ευχαριστώ»; Αγάλματα του Μεγάλου Αλεξάνδρου και του Φιλίππου του Β’, ονοματοδοσία του αεροδρομίου και της εθνικής οδού με κλεμμένα ονόματα από την ελληνική ιστορία και ατέλειωτη προπαγάνδα στην Αυστραλία, στον Καναδά, στην Αμερική και στην Ευρώπη. Ακόμα περισσότερο, την εποχή των ανασκαφών στην Αμφίπολη είναι γνωστές οι δηλώσεις των πιο προβεβλημένων Σκοπιανών αρχαιολόγων και η σύνδεση του τάφου που ανακαλύφθηκε με τη «Μακεδονία» όπως αυτοί την εννοούν.\nΔεν υπάρχουν πειστικά επιχειρήματα από την πλευρά των Σκοπίων.\nΔεν έχει αρθρωθεί ούτε ένα πειστικό επιχείρημα με τους λόγους για τους οποίους η γειτονική χώρα πρέπει να σφετεριστεί μέρος ή και ολόκληρη την εθνική μας κληρονομιά και η Ελλάδα να υποστεί μια ακόμα εθνική ήττα. Ιστορικά και πολιτικά δεν υπάρχει καμιά δικαιολογία. Είναι πλέον αποδεδειγμένο ότι η Μακεδονία από τα αρχαία χρόνια μέχρι τα νεότερα, είναι αναπόσπαστο κομμάτι του χωροχρονικού συνεχούς που ορίζει ο ελληνισμός στην Εγγύς Ανατολή και στα Βαλκάνια.\nΤο γεωπολιτικό πλεονέκτημα είναι της Ελλάδας.\nΟι γεωπολιτικές ανακατατάξεις στα Βαλκάνια, η περικύκλωση της Σερβίας και η προσπάθεια εξοβελισμού της ρωσικής επιρροής είναι θέματα που υποτίθεται ότι βρίσκονται ψηλά στην αμερικανική ατζέντα. Αν θεωρήσουμε ότι αυτό είναι σωστό, η ένταξη των Σκοπίων στους δυτικούς θεσμούς, ΝΑΤΟ και ΕΕ, εξαρτάται από την Ελλάδα. Ολοι αντιλαμβάνονται ότι αυτό αποτελεί πλεονέκτημα της ελληνικής πλευράς. Ολοι εκτός από τους Ελληνες πολιτικούς. Γιατί η λογική λέει ότι αν οι Αμερικανοί καίγονται, θα πρέπει να πιέσουν τα Σκόπια. Όμως οι Αμερικανοί πιέζουν την Ελλάδα. Κι αυτό οφείλεται στην ανεπάρκεια των Ελλήνων πολιτικών.\nΗ μαζικότητα υπερβαίνει τις κομματικές γραμμές.\nΗ μαζική συμμετοχή στο συλλαλητήριο θα επικυρώσει τη διακομματικότητα και μια εθνική ενότητα αποτρέποντας τους καραδοκούντες ιδιοτελείς, που περιμένουν ευκαιρία για να εκμεταλλευτούν πολιτικά την αγανάκτηση των πολιτών.\nΑυθεντικό λαϊκό κίνημα –μιλάει ο λαός.\nΓιατί το ίδιο το συλλαλητήριο της Θεσσαλονίκης αποτελεί επιτομή του αυθεντικού -από τη βάση- λαϊκού κινήματος. Και της Αθήνας πρέπει να κινηθεί στην ίδια τροχιά, όχι υποχρεωτικά για να αποδυναμώσει την κυβέρνηση, αλλά για να δείξει ότι η λαϊκή βούληση μπορεί και πρέπει να γίνεται σεβαστή.\nΗ ετερογονία των Σκοπ(ί)ων.\nΥπάρχουν και παράπλευρες ωφέλειες. Αν και το συλλαλητήριο δεν έχει και δεν μπορεί να έχει κομματικό πρόσημο, βοηθάει -ήδη βοήθησε εκείνο της Θεσσαλονίκης- στην ενεργό συμμετοχή της παθητικής μάζας των πολιτών στη διαδικασία λήψης των πολιτικών αποφάσεων που την αφορούν. Επιπλέον, αποτελεί υπενθύμιση προς τις πολιτικές δυνάμεις -και ιδιαίτερα προς τον Τσίπρα, που χωρίς αντίδραση υιοθέτησε και νομοθέτησε επί 3 χρόνια τις θέσεις των δανειστών- ότι οι πολίτες δεν αποτελούν ποίμνιο ούτε η επιμονή τους είναι ανεξάντλητη. Κι αυτό μόνο θετικά μπορεί να λειτουργήσει.\nΥπάρχουν κι άλλοι λόγοι για τους οποίους θα πάω στο συλλαλητήριο. Και νομίζω ότι ανάμεσα σε πολλούς ιδιοτελείς και υστερόβουλους που θα είναι εκεί για να εκμεταλλευτούν την κατάσταση θα συναντήσω χιλιάδες πατριώτες, που η γνώση ή το ένστικτό τους τους προειδοποιεί ότι εδώ κρύβονται πολλά και κρίνονται ακόμα περισσότερα.\nPrevious article Συλλαλήτηριο για τη Μακεδονία: Μίκης Θεοδωράκης και Γιώργος Κασσιμάτης οι βασικοί ομιλητές\nNext article ΑΣΕΠ: επιτυχόντες διορίστηκαν μετά από 19 χρόνια-Τώρα ζητούν από το ΣτΕ αναδρομική μισθολογική αποκατάσταση


ΑΠΑΝΤΑ ΟΡΘΟΔΟΞΙΑΣ: Του Αββα Κασσιανου!\nΟι δαίμονες είναι πνεύματα έχουν δηλ. φύση πνευματική. Υπάρχουν βέβαια και άλλες πνευματικές φύσεις όπως είναι οί άγγελοι ή ψυχή μάς ή και αυτός ακόμα ο αέρας. Οι φύσεις αυτές ωστόσο δεν είναι τελείως ασωματες.Ολες τούς έχουν σώμα με το οποίο υπάρχουν αν και αυτό είναι πνευματικό και πολύ λεπτότερο από το δικό μάς καθώς μαρτυρεί ο λόγος τού αποστόλου. Υπάρχουν σώματα επουράνια και σώματα επίγεια. Απ αυτό συμπεραίνουμε ότι τίποτα δεν είναι τελείως ασωματο παρά μόνο ό θεός. Οι δαίμονες λοιπόν ειναι ελεύθεροι από το φορτίο τής δικής μάς σάρκας γι αυτό και δεν εμποδίζονται να εκπληρώνουν άμεσα κάθε επιθυμία τούς. Όσο το πνεύμα τούς είναι ταχύ στο να αντιλαμβάνεται τόσο και ή ουσία τούς είναι ευκινητη και ελεύθερη στο να ενεργεί. Αλλά αυτή η ευκολία να εκπληρώνονται δηλ. ακαριαία τά θέλημα τούς δεν αφήνει στη σκέψη τούς το περιθώριο να παρέμβει και νά διορθώσει το κακό πού φωλιάζει μέσα στο νου τούς. Επιπλέον μή έχοντας το βάρος τής σάρκας δεν έχουν κάτι πού να δικαιολογεί την κακία τούς. Γιατί αυτή η κακία δεν προκαλείται όπως σ εμάς τούς ανθρώπους από εξωτερικούς παράγοντες αλλά αποκλειστικά και μόνο από την διεστραμμένη θέληση τούς. Η αμαρτία τούς λοιπόν ειναι ασυγχώρητη και ή πονηρία τούς αθεράπευτη. Έτσι δεν υπάρχει γι αυτούς καμία επιείκεια αλλά ούτε και πιθανότητα να μετανοησουν!


Πως να διακοσμήσεις τα λευκά πάνινα παπούτσια σου - My Little World\nΠως να διακοσμήσεις τα λευκά πάνινα παπούτσια σου\nΠρόσφατα αγόρασα ένα ζευγάρι λευκά πάνινα παπούτσια με κορδόνι για σπορ ανοιξιάτικες εμφανίσεις. Ξέρετε από αυτά τα παπούτσια που είναι τόσο άνετα ώστε μπορείς να τρέχεις άφοβα πίσω από τα πιτσιρίκια! Επειδή ήταν αρκετά οικονομικά δεν το πολυσκέφτηκα και τα πήρα αμέσως, μετά όμως που πήγα σπίτι μου φαίνονταν πολύ συνηθισμένα και βαρετά. Οπότε τι θα μπορούσα να κάνω? Απλούστατο, να τα διακοσμήσω!\nΣτην αρχή σκέφτηκα να τα βάψω με χρώματα για ύφασμα, αλλά επειδή είναι λευκά και θα λέρωναν εύκολα, ήθελα να μπορώ να τα πλύνω ακόμα και στο πλυντήριο άφοβα. Έτσι κατέληξα στη λύση του κεντήματος, δηλαδή να κεντήσω κάποιο όμορφο και ανοιξιάτικο σχέδιο πάνω στα πάνινα παπούτσια μου και να τα κάνω ξεχωριστά και ιδιαίτερα. Τι θα μπορούσα να κάνω λοιπόν που να είναι εύκολο και να μην χρειάζεται ούτε πολύ κόπο ούτε ιδιαίτερες δεξιότητες? Απλούστατο, μικρά λουλουδάκια και κάποιες τσαχπινιές!\nΤα υλικά που χρειάστηκα για να διακοσμήσω τα λευκά πάνινα παπούτσια μου είναι:\nΚλωστή κεντήματος σε χρώμα κόκκινο και μπλε.\nΑρχικά έκανα με το μολύβι το σχέδιο πάνω στο πάνινο παπούτσι και το χρησιμοποίησα σαν οδηγό. Μετά ξεκίνησα να κεντάω τα λουλουδάκια, πρώτα το εσωτερικό τους και τις πιτσιλιές με μπλε κλωστή και μετά τα φύλλα τους με κόκκινη κλωστή. Για έξτρα τσαχπινιά κέντησα με τη μπλε κλωστή και τα κορδόνια, αυτή την ιδέα την πήρα από την αγαπημένη μου Ζήνα και το Ευ Ζην Creations που πρόσφατα είχε κεντήσει κι εκείνη τα κορδόνια της.\nΌταν τελείωσε η χειροτεχνία μου πραγματικά τα αγάπησα αυτά τα παπούτσια! Έγιναν τόσο όμορφα, τόσο ανοιξιάτικα, τόσο ξεχωριστά και τόσο εγώ!\nΓια να είμαστε σε επαφή, γραφτείτε στο newletter (κλικ εδώ) ή ακολουθήστε με στο Instagram (κλικ εδώ) και στο Facebook (κλικ εδώ).\n-Τι κάνεις όταν σκιστεί η αγαπημένη μπλούζα του παιδιού σου και δεν φτιάχνεται???\n-Μάκρεμα φούστας ή φορέματος εύκολα και οικονομικά\n-Ζωγραφίζουμε χωνάκι παγωτό στις μπλούζες μας με χρώματα για υφάσματα\n-Διακοσμώ παιδικό παλτό με τσόχινο αρκουδάκι (χωρίς ραπτομηχανή)\nTags: decorate canva shoes\nΒιβλίο-πρόταση: Η οδύσσεια του μικρού Οδυσσέα\nMy Little World 28 Μαΐου, 2018\n28 Μαΐου, 2018 στις 4:10 μμ\nΦανταστικά έγιναν!!! Μπράβο σου κορίτσι!!!\n29 Μαΐου, 2018 στις 1:57 μμ\nΣε ευχαριστώ πολύ Μαράκι! Φιλιάααααα\n28 Μαΐου, 2018 στις 4:39 μμ\nThese are so creative and beautiful!! The look fabulous!! Have a great day!! Big hugs 🙂\n29 Μαΐου, 2018 στις 1:14 μμ\nΈγιναν πολύ όμορφα και ανοιξιάτικα! Μεγειά σου, Σωτηρία μου!!\n29 Μαΐου, 2018 στις 1:56 μμ\nΣε ευχαριστώ πολύ Μαρία μου! Φιλιάααα\n30 Μαΐου, 2018 στις 10:35 πμ\nΕίναι τέλεια!!! Μπράβο Σωτηρία!!!\n30 Μαΐου, 2018 στις 10:58 πμ\nΣε ευχαριστώ πολύ! Φιλιάαααα\n31 Μαΐου, 2018 στις 4:27 μμ\nΦοβερή ιδέα και εκτέλεση Σωτηρία μου! Έκανες το απλό λευκό παπουτσάκι τσαχπίνικο και ακριβώς όπως το ήθελες!\n1 Ιουνίου, 2018 στις 12:50 μμ\nΣε ευχαριστώ πολύ Κατερίνα μου! Τα φιλιά μου!\n6 Ιουνίου, 2018 στις 3:44 μμ\nΜας φαίνονται εξαιρετικά! Πολύ όμορφη ιδέα και με άπειρες δυνατότητες σχεδίων… καλοφόρεται λοιπόν 🙂 Φιλάκια!\n7 Ιουνίου, 2018 στις 11:08 πμ\nΣε ευχαριστώ πολύ Χριστίνα μου! Χαίρομαι που σου άρεσαν! Πολλά φιλιά!


Επίδειξη δύναμης από Ερντογάν: Η Ουάσινγκτον δεν έχει ιδέα με ποιον έχει να κάνει - TheCaller.Gr\n25/10/2020 | 16:01\nTραγωδία στην Πάτρα: Νεκρός εντοπίστηκε ένας 61χρονος άνδρας στα σκαλοπάτια της Γ. Ρούφου\nO Τούρκος πρόεδρος προκάλεσε τις ΗΠΑ να επιβάλουν κυρώσεις στην Άγκυρα, μια κίνηση που ο Λευκός Οίκος έχει δεσμευτεί επανειλημμένα να κάνει.\nΘυμίζουμε ότι ο Τούρκος πρόεδρος Ρετζέπ Ταγίπ Ερντογάν επιτέθηκε σήμερα -εκ νέου- κατά του Γάλλου προέδρου Εμανουέλ Μακρόν δηλώνοντας ότι χρειάζεται ψυχοθεραπεία για τη συμπεριφορά του απέναντι στους μουσουλμάνους και το Ισλάμ.\n«Πιο είναι το πρόβλημα αυτού του ατόμου που λέγεται Μακρόν με τους μουσουλμάνους και το Ισλάμ; Ο Μακρόν χρειάζεται θεραπεία σε ψυχολογικό επίπεδο», δήλωσε ο Τούρκος πρόεδρος σε επαρχιακό συνέδριο του Κόμματος Δικαιοσύνης και Ανάπτυξης στην πόλη της Καισάρειας.\n141 πρόστιμα σε θαμώνες κέντρου που δεν έκλεισε στις 00:30! Συνελήφθη ο ιδιοκτήτης του μαγαζιού\nΖώδια – Κώστας Λεφάκης: Εβδομαδιαίες προβλέψεις 26 Οκτωβρίου 2020 έως 1 Νοεμβρίου 2020


ΑΣ ΜΙΛΗΣΟΥΜΕ ΓΙΑ ...: Η σημασία της γυναικείας φιλίας\nΗ φράση του συνόψιζε τα ερευνητικά αποτελέσματα μιας ολόκληρης δεκαετίας.\nΑρχικά αντίστοιχες έρευνες έμοιαζαν να αναζητούν το αυτονόητο και αντιμετωπίζονταν με ειρωνεία. Όλοι ξέρουν ότι για τις γυναίκες, οι φίλες είναι οι πιο «σημαντικοί άλλοι». Ξέρουν επίσης ότι οι γυναίκες συνδέονται με τρόπο διαφορετικό από εκείνον των αντρών, ότι επικοινωνούν διαφορετικά, αγαπούν διαφορετικά, βλέπουν τον κόσμο με άλλο μάτι. Η επιστήμη απέδειξε (σε μια έρευνα - σταθμό από το Πανεπιστήμιο της Καλιφόρνια στο Λος Άντζελες - UCLA) ότι γυναικείος εγκέφαλος αντιδρά στο άγχος παράγοντας οξυτοκίνη -την περιβόητη «ορμόνη της αγάπης». Χάρη σε αυτήν, η αντίδραση «πολεμάω ή φεύγω» (fight or flight) μαλακώνει κι έτσι η γυναίκα αποφεύγει τις δύο ακραίες συμπεριφορές και αντιδρά πιο ήπια. Η οξυτοκίνη είναι αυτή που προσφέρει το βιολογικό κίνητρο στις γυναίκες να συνυπάρχουν με άλλες γυναίκες και επίσης να φροντίζουν τα παιδιά τους.\nΟ ποιοτικός χρόνος που έχει μια γυναίκα με τις φίλες της προκαλεί στον οργανισμό της την παραγωγή περισσότερης σεροτονίνης, ενός νευροδιαβιβαστή που βοηθά στην καταπολέμηση της κατάθλιψης και δημιουργεί ένα αίσθημα ευεξίας. Οι γυναίκες μοιράζονται συναισθήματα, ενώ οι άντρες δημιουργούν σχέσεις με άξονα τις δράσεις τους. Είναι εξαιρετικά σπάνιο για έναν άντρα να καθίσει να μιλήσει με τους φίλους του για το πώς αισθάνεται ή για το πώς πάνε τα πράγματα στη ζωή του. Θα μιλήσει για τον αθλητισμό, για τα αυτοκίνητα, για το ψάρεμα, για το στρατό. Ναι. Για το πώς αισθάνεται; Ποτέ.\nΟι γυναίκες αυτό είναι που κάνουν μεταξύ τους. Ανοίγουν την ψυχή τους και μοιράζονται.\nΜε τις φίλες, με τις αδερφές, με τις μαμάδες τους. Οι επιστήμονες τώρα ξέρουν ότι αυτός ο χρόνος που περνάνε οι γυναίκες μαζί με άλλες γυναίκες είναι τόσο σημαντικός για την υγεία και τη φυσική τους κατάσταση, όσο το τρέξιμο και η άθληση γενικότερα. «Τείνουμε να πιστεύουμε ότι φροντίζουμε το σώμα μας όταν γυμναζόμαστε και να θεωρούμαι ότι είναι χαμένος, μη παραγωγικός ο χρόνος που περνάμε απλά για να είμαστε με τους φίλους μας».\nΠηγή : www.anapsid.org


Βαθύ πένθος στην κηδεία του 36χρονου Ροδίτη που χάθηκε σε τροχαίο!\nΒαθύ πένθος στην κηδεία του 36χρονου Ροδίτη που χάθηκε σε τροχαίο! 25/05/2016 BLACKMONDAY, ΝΟΜΟΣ & ΤΑΞΗ\nΣε βαθύ πένθος, πλήθος κόσμου είπε σήμερα το μεσημέρι το τελευταίο αντίο στον 36χρονο Ροδίτη, Εμμανουήλ – Χρυσοβαλάντη Μανωλιού της Αναστασίας και του Μιχάλη, που έχασε τη ζωή του σε τραγικό και θανάσιμο τροχαίο που προκλήθηκε επί της οδού Καναδά, στις 23 Μαϊού 2016. Η κηδεία του 36χρονου, τελέσθηκε στο Κοιμητήριο του Ταξιάρχη.\nΟ Εμμανουήλ – Χρυσοβαλάντης Μανωλιού, βρήκε τραγικό θάνατο γύρω στις 20.30 της 23ης Μαΐου 2016, επί της οδού Καναδά στη Ρόδο, αφού ενεπλάκη σε τροχαίο δυστύχημα. Λίγα μέτρα πριν το σούπερ μάρκετ “Πάππου” επί της οδού Καναδά, ο οδηγός μοτοσικλέτας χρώματος λευκού, ασημί και μαύρου, 36 ετών, συγκρούστηκε με οδηγό Ι.Χ. αυτοκινήτου χρώματος ασημί. Ο οδηγός της μηχανής, μεταφέρθηκε άμεσα στο Γενικό Νοσοκομείο Ρόδου “Ανδρέας Παπανδρέου”, από προσωπικό του ΕΚΑΒ Ρόδου, αλλά δυστυχώς δεν κατάφερε να κρατηθεί στη ζωή.\nΟ 36χρονος Ροδίτης, Εμμανουήλ – Χρυσοβαλάντης Μανωλιού, που τραυματίστηκε θανάσιμα, διέμενε στην πόλη της Ρόδου, επί της οδού Κορδικτώνος και ήταν παντρεμένος με ένα παιδί, μία κόρη 14 ετών.\nΗ Black Monday.gr, εκφράσει τα ειλικρινή συλλυπητήριά της, στην οικογένεια του εκλιπόντος, σε συγγενείς και φίλους, για τον 36χρονο πατέρα, που δυστυχώς χάθηκε άδικα και τραγικά.\nΚΗΔΕΙΑΤΡΟΧΑΙΟ«Τρελή κούρσα» 31χρονης στο Γεννάδι λόγω ερωτικής απογοήτευσης!Γράφει ο Α. Τσιλογιάννης: Θα πρέπει να επιλέξουμε τι θέλουμε ως λαόςRelated Posts Έφυγε ο διευθυντής του “Παλλάς” Νίκος Παναγιωτόπουλος – Ψήφισμα


Πέντε ταινίες και μια ιστορία αγάπης από τα παλιά περιλαμβάνει το κινηματογραφικό μενού αυτής της εβδομάδας. Αναλυτικά τι θα δούμε:\nΙστορική Έγχρωμη Διάρκεια: 131'\nΠαραγωγή: Βρετανία - Γαλλία Σκηνοθεσία: Μπράιαν Χέλγκελαντ\nΠρωταγωνιστούν: Τομ Χάρντι, Πολ Αντερσον, Κρίστοφερ Εκλεστον, Τζόσουα Χιλ\n«Η ταινία είναι η προσωπική μου εκδοχή της ιστορίας τους. Θα ήθελα να πιστεύω ότι αν αφαιρέσει κανείς τις κινηματογραφικές υπερβολές, είμαι πιο κοντά στην αλήθεια απ’ότι νομίζετε.» Μπράιαν Χέλγκελαντ.\nΥπόθεση: Ο Ρέτζι και ο Ρόνι Κρέι είναι οι πιο διάσημοι μαφιόζοι της Βρετανίας, που μεσουράνησαν στο Λονδίνο της δεκαετίας του ’60. Ο Ρόνι μόλις αποφυλακίστηκε και τα δύο αδέρφια βρίσκονται αντιμέτωπα με τον Τσάρλι Ρίτσαρντσον και τη συμμορία του για να εδραιώσουν την κυριαρχία τους. Ο κόσμος τους αντιμετωπίζει ως εξέχουσες προσωπικότητες, κινούνται στα σαλόνια των ανώτερων κοινωνικών τάξεων, ενώ η επιρροή τους φτάνει μέχρι τα ανώτερα κλιμάκια του Βρετανικού κατεστημένου. Τίποτα δεν τους σταματά.\nΜΟΥ ΛΕΙΠΕΙΣ ΗΔΗ- MISS YOU ALREADY\nΚομεντί Έγχρωμη Διάρκεια: 112'\nΠαραγωγή: Βρετανική Σκηνοθεσία: Κάθριν Χάρντγουικ\nΠρωταγωνιστούν: Ντρου Μπάριμορ, Τόνι Κολέτ, Ντομινίκ Κούπερ\nΗ Κάθριν Χάρντγουικ σκηνοθετεί το συγκινητικό ταξίδι δύο γυναικών που μιλά με χιούμορ και αφοπλιστική ειλικρίνεια για την απώλεια, την φιλία και, τελικά, την αγάπη που λυτρώνει.\nΥπόθεση: Η Μίλι και η Τζες ήταν κολλητές από τότε που θυμούνται τους εαυτούς τους. Έχουν μοιραστεί τα πάντα: μυστικά, ρούχα, γέλια, ουσίες, φίλους…. Η φιλία τους μοιάζει ακλόνητη ώσπου η Τζες συναντά δυσκολίες στο να αποκτήσει το δικό της παιδί και η Μίλι ανακαλύπτει ότι έχει καρκίνο. Πώς το μοιράζεσαι αυτό; Και πώς μπορείς να φανταστείς την ζωή σου χωρίς εκείνους που την καθορίζουν;\nH ΜΥΣΤΙΚΗΛΕΣΧΗ- EL CLUB / THE CLUB\nΚοινωνική Έγχρωμη Διάρκεια: 98'\nΠαραγωγή: Χιλιανή Σκηνοθεσία: Πάμπλο Λαραϊν\nΠρωταγωνιστούν: Ρομπέρτο Φαρίας, Αντονία Ζέγκερς, Αλφρέντο Κάστρο, Αλεχάντρο Γκόιτς\nΗ τελευταία ταινία του πολυβραβευμένου σκηνοθέτη Πάμπλο Λαραϊν («Post- Mortem») που δημιουργήθηκε με απόλυτη μυστικότητα στην Χιλή, κατέκτησε την Αργυρή Αρκτο Βερολίνο. Με καυστικό χιούμορ και τολμηρό σενάριο ο σκηνοθέτης παρουσιάζει την υποκρισία και διαφθορά της Καθολικής Εκκλησίας. Η ατμοσφαιρική αλλά και γεμάτη ένταση ταινία συστήνει μια διαφορετική «Λέσχη» και με ρεαλισμό και ευθύτητα κάνει ένα πολιτικό, κοινωνικό και θρησκευτικό σχόλιο.\nΥπόθεση: Μια ομάδα ιερέων διαφόρων ηλικιών ζουν σε ένα σπίτι μιας παραθαλάσσιας πόλης της Χιλής. Προσπαθώντας να εξιλεωθούν για τις αμαρτίες τους, περνούν ασκητικά τη ζωή τους, κάτω από το άγρυπνο μάτι μιας καλόγριας. Η ήσυχη καθημερινότητα τους διακόπτεται όταν ένας νέος ιερέας καταφθάνει στο σπίτι. Μαζί του φέρνει το παρελθόν που ο καθένας τους ξεχωριστά θεωρούσε ότι έχει αφήσει πίσω. Ένα απρόβλεπτο γεγονός σύντομα θα ταράξει την εύθραυστη πραγματικότητα τους…\nΚωμωδία Έγχρωμη Διάρκεια: 127'\nΠαραγωγή: Γαλλία - Τσεχία - Βέλγιο Σκηνοθεσία: Ξαβιέ Τζιανολί\nΠρωταγωνιστούν: Κατρίν Φρο, Αντρέ Μαρκόν, Μισέλ Φαού, Κρίστα Τερέ\nΥπόθεση: 1921: βρισκόμαστε στο ξεκίνημα της Χρυσής Δεκαετίας του ’20. Όχι πολύ μακριά από το Παρίσι, είναι μέρα γιορτής στο κάστρο της Μαργκερίτ Ντιμόν. Όπως κάθε χρόνο, οι καθωσπρέπει εραστές της μουσικής συγκεντρώνονται στο πολυτελές σπίτι της ιδιοκτήτριας. Κανείς δεν ξέρει πολλά για αυτή τη γυναίκα, εκτός από το ότι είναι ζάμπλουτη και ότι ολόκληρη η ζωή της είναι αφιερωμένη στο πάθος της: τη μουσική. Η Μαργκερίτ τραγουδά. Τραγουδά με την καρδιά της, αλλά τραγουδά φρικτά παράφωνα. Η Μαργκερίτ ζούσε το πάθος της κλεισμένη σε μια γυάλα, και το υποκριτικό κοινό που έρχεται για να γελάσει μαζί της τής συμπεριφέρεται σαν να πρόκειται για τη ντίβα που εκείνη όντως θεωρεί ότι είναι. Όταν ένας προβοκάτορας νεαρός δημοσιογράφος αποφασίζει να γράψει ένα διθυραμβικό άρθρο για την τελευταία της ερμηνεία, η Μαργκερίτ αρχίζει να πιστεύει ακόμα περισσότερο στο ταλέντο της. Αυτό της δίνει το κουράγιο που χρειάζεται για να ακολουθήσει το όνειρό της. Παρά τους δισταγμούς του συζύγου της, και με τη βοήθεια μιας βιτριολικής πάλαι ποτέ φίρμας της όπερας, αποφασίζει να ξεκινήσει σκληρή εκπαίδευση για να δώσει το πρώτο της πραγματικό ρεσιτάλ μπροστά σε ένα πλήθος αγνώστων.\nΟ ΣΝΟΥΠΙ ΚΑΙ Ο ΤΣΑΡΛΙ ΜΠΡΑΟΥΝ - ΠΙΝΑΤΣ: Η ΤΑΙΝΙΑ-THE PEANUTS MOVIE\nAnimation Έγχρωμη Διάρκεια: 93'\nΠαραγωγή: Αμερικανική Σκηνοθεσία: Στιβ Μαρτίνο\nΓια πρώτη φορά, ο Σνούπι, ο Τσάρλι Μπράουν και οι υπόλοιποι της παρέας που γνωρίζουμε και αγαπάμε από το διαχρονικό κόμικ «Πίνατς (Peanuts)» του Τσαρλς Σουλτζ, θα κάνει το ντεμπούτο στη μεγάλη οθόνη, σε μια μεγάλου μήκους ταινία CG-κινουμένων σχεδίων σε 3D.\nΥπόθεση: Ο Σνούπι, το πιο αξιαγάπητο μπιγκλ όλου του κόσμου -και άριστος πιλότος- ξεκινά μία απίθανη αποστολή, καθώς σκίζει τους αιθέρες με σκοπό να αντιμετωπίσει τον αιώνιο αντίπαλό του, τον Κόκκινο Βαρόνο, ενώ ο κολλητός του, ο Τσάρλι Μπράουν, ξεκινά την δική του επική αναζήτηση.\nΕΥΡΩΠΗ '51 Η ΜΕΓΑΛΥΤΕΡΗ ΑΓΑΠΗ-EUROPE '51\nΚοινωνική Ασπρόμαυρη Διάρκεια: 113'\nΠαραγωγή: Ιταλική Σκηνοθεσία: Ρομπέρτο Ροσελίνι\nΠρωταγωνιστούν: Ινγκριντ Μπέργκμαν, Αλεξάντερ Νοξ, Εττόρε Τζιανίνι, Τζουλιέτα Μασίνα\nΜια κραυγή διαμαρτυρίας στο ρηχό κοινωνικό κατεστημένο της εποχής και στην παντελή έλλειψη κοινωνικής πρόνοιας.\nΥπόθεση: Μια σειρά από τραγικά γεγονότα, αναγκάζουν την Ιρένε Τζέραρντ να εγκαταλείψει τον εύπορο σύζυγό της και να εισχωρήσει στον κόσμο των φτωχών. Αρχίζει να συναναστρέφεται ανύπαντρες μητέρες, που με δυσκολία βγάζουν τα προς το ζην, πόρνες, κακοπληρωμένους υπαλλήλους και ξεκινάει να επανεκτιμά τη ζωή της. Στις φτωχογειτονιές της Ρώμης, η Ιρένε συνειδητοποιεί ότι η προηγούμενη ζωή της υπήρξε μία ψευδαίσθηση γιατί στην πραγματικότητα ποτέ δεν ενδιαφέρθηκε για τους φίλους της και τα συναισθήματά τους. Κυριευμένη από ενοχές, ξεκινάει να αναλογίζεται την σημασία της εμπιστοσύνης.


Κατερίνα Τριανταφύλλου Οι γνωριμίες στο facebook - Κατερίνα Τριανταφύλλου\nΚατερίνα Τριανταφύλλου / Blog / Οι γνωριμίες στο facebook\nΠαίρνω αφορμή από την προηγούμενη ανάρτηση «εξαφανισμένος πριν εμφανιστεί» για να σχολιάσω τις γνωριμίες μέσω fb. Θεωρώ πως εκεί μέσα κυκλοφορεί κάθε καρυδιάς καρύδι και όλοι θέλουν να κάνουν γνωριμίες με σκοπό να δημιουργήσουν εύκολα σεξουαλικές σχέσεις. Υπάρχει ανωνυμία, δεν υπάρχουν κοινοί γνωστοί, ο καθένας σου πουλάει ό,τι παραμύθι θέλει, μετά βγαίνετε για καφέ, γίνεται κατάσταση και τελικά ο άλλος εξαφανίζεται. Όταν γνωρίσεις κάποιον με τέτοιο τρόπο δεν είναι να βασίζεσαι.\nΤο fb αποτελεί έναν σύγχρονο τρόπο επικοινωνίας, συνεπώς και γνωριμιών. Ο τρόπος που θα τις αντιμετωπίσουμε είναι πάντα στην επιλογή μας.\nΣτο fb κυκλοφορεί όντως κάθε καρυδιάς καρύδι, όπως εξάλλου και στη ζωή γενικότερα. Οι λόγοι για τους οποίους κάποιος συμμετέχει στο fb μπορεί να είναι πολλοί. Προσφέρει πολύ εύκολα επικοινωνία και αναψυχή στις συνθήκες κοινωνικής απομόνωσης και οικονομικής δυσκολίας που περνάμε όλοι. Για κάποιους αποτελεί επίσης ένα μέσο δικτύωσης και διαφήμισης. Προσωπικά συμμετέχω στο fb για να επικοινωνώ με γνωστούς μου και άτομα με τα ίδια μ’ εμένα ενδιαφέροντα που δεν έχω χρόνο να τους δω. Επιπλέον έχω κάνει κάποιους νέους φίλους και βοηθάμε ο ένας τον άλλο να μορφώνεται ή απλώς να χαλαρώνει, ανταλλάσσοντας πληροφορίες, πολιτιστικά νέα, μουσική, κείμενα ή αστειάκια. Δεν είναι καθόλου κατακριτέο κάποια άτομα να επιδιώκουν φιλίες ή και σχέσεις μέσα από ηλεκτρονικές γνωριμίες. Είναι αστήρικτο όμως να πιστεύεις πως ΟΛΟΙ θέλουν να δημιουργήσουν εύκολα σεξουαλικές σχέσεις και μετά… μην τον είδατε. Υπάρχει βέβαια και αυτή η περίπτωση, και δεν είναι κατακριτέα αν και τα δυο μέλη επιθυμούν το ίδιο.\nΕίναι αφελές να εμπιστεύεται κάποιος μια ηλεκτρονική προσωπικότητα χωρίς να έχει συναντήσει το άτομο. Κάποιοι που έτσι κάνουν κατ’ όνομα σχέσεις ή επενδύουν και πληγώνονται είναι πολύ εύπιστοι. Γενικά, στην αρχή οποιασδήποτε σχέσης είναι καλό να προχωρούμε και να επενδύουμε σταδιακά, πόσο μάλλον στις ηλεκτρονικές «σχέσεις».\nΑν όμως κάποιοι γνωριστούν αρχικά ηλεκτρονικά και μετά συναντηθούν και γνωριστούν και κατά πρόσωπο, δεν βλέπω γιατί πρέπει να είναι πιο καχύποπτοι σε σχέση με κάποιο άλλο είδος πρώτης γνωριμίας. Αλλάζουν οι καιροί, αλλάζουν και τα ήθη. Όταν δεν υπήρχαν οι υπολογιστές, κάποιοι γνωρίζονταν μέσω τηλεφώνου ή δι’ αλληλογραφίας. Σήμερα, είτε επικοινωνήσεις με τον άλλον σε ένα μπαρ ή σε ένα πάρτι ή μέσω κάποιου κοινού φίλου ή σε έναν πρώτο καφέ μετά από ηλεκτρονική επικοινωνία, ξεκινά η φάση της πραγματικής γνωριμίας και ο καθένας αξιολογεί τον απέναντί του και βλέπει αν θέλει να συνεχίσει.\nΠεριπτώσεις αγένειας και εξαφανίσεων υπάρχουν παντού. Καλό είναι είτε να μην επενδύουμε και να φροντίζουμε, αν μπορούμε, να απολαμβάνουμε τη στιγμή, ή αλλιώς να είμαστε επιφυλακτικοί. Να επενδύουμε σταδιακά και να ρίχνουμε «μπαλιές» μόνο αν ο άλλος μας ανταποδίδει. Αν πληγωνόμαστε πολύ από τις εξαφανίσεις, με οποιονδήποτε τρόπο κι αν έχει ξεκινήσει η γνωριμία, σημαίνει πως επενδύσαμε πρόωρα, πως είμαστε πολύ ευαίσθητοι και πως έχουμε πολύ έντονες ακάλυπτες ανάγκες.


Super League 1: Αισιοδοξία για τις μετακινήσεις των οπαδών - Onsports.gr\nOnsports Team\t16 Ιανουαρίου 2020, 14:01\nSuper League 1: Αισιοδοξία για τις μετακινήσεις των οπαδών\nΟλοκληρώθηκε η σύσκεψη στο υφυπουργείο Αθλητισμού, με τους Αυγενάκη, Λυσάνδρου και Γραμμένο να συζητούν για τις μετακινήσεις των οπαδών.\nΣτη σχετική σύσκεψη που πραγματοποιήθηκε στο υφυπουργείο Αθλητισμού, παρουσία και εκπροσώπων του Υπουργείου Προστασίας του Πολίτη, συζητήθηκε το νομοθετικό πλαίσιο που πρέπει να διαμορφωθεί.\n«Είναι μεγάλη ανάγκη να εκσυγχρονιστεί το πλαίσιο που αφορά στην αντιμετώπιση της βίας, σύμφωνα με τις ανάγκες των καιρών. Ο διάλογος θα συνεχιστεί και στόχος είναι το νέο πλαίσιο να είναι ρεαλιστικό και εφαρμόσιμο γιατί το υφιστάμενο δεν έχει εφαρμοστεί», ανέφερε σχετικά ο Βαγγέλης Γραμμένος.\nΑπό την πλευρά του, ο Μηνάς Λυσάνδρου σημείωσε: «Έχουμε συμφωνήσει σχεδόν σε όλα και κάποια άλλα τα επεξεργαζόμαστε. Δουλεύουμε πάνω σε ένα λειτουργικό, αποτελεσματικό, εφαρμόσιμο και σύγχρονο πλαίσιο.\nΕίμαι αισιόδοξος ότι αυτό θα οδηγήσει και στην παρουσία των φιλοξενούμενων φιλάθλων στο γήπεδο. Οι μετακινήσεις φέτος έχουν αυξηθεί και στόχος είναι η μετακίνηση και στα υψηλότερης επικινδυνότητας παιχνίδια. Είναι ένας άμεσος στόχος, αλλά όχι βιαστικός. Είμαι αισιόδοξος ότι θα φτάσουμε και εκεί κάποια στιγμή».\nΌσο για τον Λευτέρη Αυγενάκη, ανέφερε ότι: «Η θέση μας είναι σταθερή. Οι λέσχες φιλάθλων είναι ένα αναπόσπαστο κομμάτι στον αθλητισμό. Έχουμε στενή συνεργασία με όλους τους φορείς για να φτιάξουμε ένα νέο πλαίσιο και ο καθένας στο κομμάτι που του αναλογεί δουλεύει ώστε να υπάρξει μια καλύτερη εικόνα.\nΣε ό,τι αφορά στον ένα μήνα προθεσμία για την αναγνώριση των συνδέσμων, έχουμε ενημερώσει την Αστυνομία, που έκανε πάρα πολλή δουλειά, έχουν γίνει σχετικές έρευνες και την αρμοδιότητα έχει το Υπουργείο Προστασίας του Πολίτη».\nΑστέρας Τρίπολης: Η ιστορία του Αντώνη Τσιφτσή - Η αλλαγή θέσης, το ντεμπούτο και η καθιέρωση\n1 λεπτό πριν «Έκτακτες» απαλλαγές ιδιοκτητών ακινήτων από τον ΕΝΦΙΑ με τροπολογία στη Βουλή - Ποιοι κερδίζουν\n28 λεπτά πριν O Niki Lauda έπλασε τους πιλότους της νέα γενιάς\n1 ώρα πριν Γ' Εθνική: Συνεχίζει στο «τιμόνι» του Αιολικού ο Γιακαλής


Όλες οι γυναίκες αγαπάνε τον Johnny Depp | Go Cheap And ChicGo Cheap And Chic\nCHIC PEOPLE 2 Ιουλίου 2013\nΌλες οι γυναίκες αγαπάνε τον Johnny Depp\nΓιατί όλες οι γυναίκες αγαπάνε τον Johnny Depp. Εμείς οι άσημες , σίγουρα από τους ρόλους του. Οι διάσημες όμως? Πρώην , νυν και γυναίκες ηθοποιοί έχουν να πουν για εκείνον τα καλύτερα. Το people έκανε ένα αφιέρωμα για αυτό.\n«Ένα από τα πράγματα που μου έκανε εντύπωση ήταν για τα πόσο ταπεινός είναι. Είναι τόσο καλός σε όλους, και τόσο γλυκός, και έχει ένα λαμπρό, λαμπρό μυαλό. Πραγματικά έξυπνο, πολύ έξυπνο, γρήγορο. Είναι ένας από τους πιο αστείους ανθρώπους που ξέρω και έχει μια πολύ μεγάλη καρδιά»\nBlow και Πειρατές της Καραϊβικής Penélope Cruz\n«Είναι πολύ αστείoς. Εμείς συχνά έπρεπε να σταματήσουμε τα γυρίσματα εξαιτίας του χιούμορ του. Είναι ένας γκούφυ και το έβγαζε και σε εμένα αυτό.»\nTourist Angelina Jolie\nΔεν υπήρξε κανείς σαν αυτόν , να νοιάζεται τόσο πολύ για μένα.Ο Johnny το έκανε.\nex-Kate moss 2012\nΈχει ένα μυστήριο γι ‘αυτόν που νιώθω σαν τους οπαδούς του. Είναι ακριβώς το πρόσωπο που θα ήταν ακόμη κι αν δεν ήταν διάσημος και αυτό είναι το αξιοσημείωτο.\n«Υπέροχος, υπέροχος, υπέροχος, υπέροχος, υπέροχος είναι πολύ δροσερός.Είναι ένας πανέμορφο τύπος.Eye Candy»\n«Είναι πιο τέλειος από όσο νομίζετε. Δεν είναι πως δεν υπολογίζω την εξωτερική εμφάνιση αλλά ο χαρακτήρας του είναι κάτι το απίστευτο.»\nmother of his children Vanesa Paradis 2000\n«Ο Johnny είναι φίλος μου. Είμαστε ερωτευμένοι. Αρραβωνιασμένοι. Αλλά είναι πιο βαθύ από αυτό. Είναι κομμάτι μου. Είναι πολύ σημαντικός για μένα αυτή τη στιγμή.»\nWinona Ryder 1990\nGisele Bundchen-Tom Brady\nSexy OYSHO για τον ύπνο.\nΟ Roger Brown είναι ένας κυνηγός επιχειρηματικών ταλέντων (γνωστοί ως «κυνηγοί κεφαλών»), που φαίνεται να…


ΣΙΛΚΕΜΠΟΡΓΚ - ΜΙΝΤΙΛΑΝΤ (16/05/2022) | ΠΡΟΓΝΩΣΤΙΚΑ - ΣΤΟΙΧΗΜΑ\nΑρχική Αναλύσεις ΣΙΛΚΕΜΠΟΡΓΚ – ΜΙΝΤΙΛΑΝΤ\nΣΙΛΚΕΜΠΟΡΓΚ - ΜΙΝΤΙΛΑΝΤ (16.05.2022 20:00)\nΓήπεδο: JYSK Park\n9η αγωνιστική – πλέι οφ\n*Η Μίντιλαντ επικράτησε και στα επτά τελευταία παιχνίδια της με αντίπαλο τη Σίλκεμποργκ.\n*Με Over 2.5 ολοκληρώθηκαν τα 5/6 τελευταία παιχνίδια μεταξύ των δυο ομάδων.\n*Στην κανονική διάρκεια: Μίντιλαντ – Σίλκεμποργκ 3-0, Σίλκεμποργκ – Μίντιλαντ 0-1\n*Στον πρώτο γύρο των πλέι οφ: Μίντιλαντ – Σίλκεμποργκ 3-2\nΠροηγούμενο ματς: Εκτός έδρας ήττα 2-1 από την Κοπεγχάγη, για το πρωτάθλημα. Βρέθηκε πίσω στο δεύτερο λεπτό και δέχθηκε ένα ακόμη στο 59′, για να μειώσει απλά στο 74′ με το τέρμα του Τένγκστεντ.\nΔεν κατάφερε να δώσει συνέχεια στις επιτυχίες η Σίλκεμποργκ. Για την ακρίβεια, στα πλαίσια της περασμένης αγωνιστικής, η ομάδα του Κεντ Νίλσεν φιλοξενήθηκε από την Κοπεγχάγη, στην έδρα της οποίας ηττήθηκε με 2-1. Είχε περισσότερο παθητικό ρόλο στον αγωνιστικό χώρο, βρέθηκε από νωρίς πίσω και με εξαίρεση τη μείωση του σκορ, δεν κατάφερε να πάρει κάτι περισσότερο.\nΠρώτη απώλεια μετά από έξι σερί νίκες, είναι οριστικά πλέον στην τρίτη θέση, εξασφαλίζοντας και το ευρωπαϊκό εισιτήριο, μετά και τη χθεσινή ήττα της Άαλμποργκ. Επικράτησε και στα τέσσερα πιο πρόσφατα εντός της. Παραμένουν εκτός οι Μίλαν Μάσοπ, Αντρέ Κάλισιρ και Γκούσταβ Νταλ.\n*Με Over 2.5 ολοκληρώθηκαν τα 7/8 τελευταία παιχνίδια της.\n*Με Over 2.5 ολοκληρώθηκαν τα 3/4 τελευταία εντός έδρας παιχνίδια της.\nΠροηγούμενο ματς: Εντός έδρας ισοπαλία 2-2 με τη Μπρόντμπι, για το πρωτάθλημα. Βρέθηκε πίσω στο 14ο λεπτό και παρότι έκανε την ανατροπή με τα τέρματα των Εβάντερ (79′) και Ντρέγιερ (82′), εν τέλει δέχθηκε την ισοφάριση για το τελικό αποτέλεσμα στο πέμπτο λεπτό των καθυστερήσεων.\nΑήττητο σερί οκτώ αναμετρήσεων σε όλες τις διοργανώσεις για τη Μίντιλαντ, μετρώντας έξι νίκες και δυο ισοπαλίες. Την προηγούμενη αγωνιστική των πλέι οφ, η ομάδα του Μπο Χένρικσεν υποδέχθηκε τη Μπρόντμπι, με την οποία μοιράστηκε από ένα βαθμό, μετά και το μεταξύ τους 2-2. Παρότι βρέθηκε πίσω από νωρίς, πήρε τα ηνία και με αντεπίθεση διαρκείας στα τελευταία λεπτά έκανε την ανατροπή. Ωστόσο, στις καθυστερήσεις “αυτοκτόνησε” και έχασε το θετικό αποτέλεσμα.\nΜετά και τη χθεσινή νίκη της Κοπεγχάγης, ουσιαστικά είδε τις όποιες ελπίδες είχε για να κατακτήσει τον τίτλο να εξαντλούνται, καθώς ακόμη και σε πιθανή ισοβαθμία, υστερεί, οπότε και θα πρέπει να συμβιβαστεί με τη δεύτερη θέση. Τραυματίστηκε κόντρα στη Μπρόντμπι ο Τζούνιορ Μπρουμάδο, που θα μείνει εκτός δράσης για τους επόμενους τρεις μήνες. Εκτός μάχης και οι Ελίας Όλαφσον, Παουλίνιο, Νίκολας Ντιρ και Μαντς Ντορ Τίχοσεν.\n*Με Goal/Goal και Over 2.5 ολοκληρώθηκαν τα τρία τελευταία παιχνίδια της.\nΣΙΛΚΕΜΠΟΡΓΚ - ΜΙΝΤΙΛΑΝΤ ΠΡΟΓΝΩΣΤΙΚΑ\nΧωρίς κίνητρο πλέον και οι δυο ομάδες, καθώς μετά και τα χθεσινά αποτελέσματα, έχει κριθεί η τελική τους θέση στην κατάταξη. Από τη στιγμή που παίζουν χωρίς άγχος, περιμένουμε να έχουν ένα επιθετικό παιχνίδι, με την επιλογή μας να είναι το Over 3.5 σε απόδοση 2.40 από την στοιχιμαν.\nOver 3.5 σε απόδοση 2.40\n2.40 3.55 2.67 U 2.40O 1.53\n2.37 3.75 2.75 U 2.40O 1.53\n2.40 3.72 2.74 U 2.51O 1.54\n2.35 3.60 2.70 U 2.35O 1.51\n7.85 3.95 1.47 U 1.98O 1.80\nΤίχοσεν Τραυματίας\t( Αμυντικός) 10 -


Ολυμπιακός και Stoiximan συνεχίζουν μαζί! - Ποδόσφαιρο - gavros.gr\nΟλυμπιακός και Stoiximan συνεχίζουν μαζί!\nΠαρασκευή, 13 Δεκεμβρίου 2019 - 15:40\nΟλυμπιακός και Stoiximan συνεχίζουν μαζί! Οι δύο πλευρές επεκτείνουν τη συνεργασία τους, σε χορηγικό επίπεδο και διαφήμιση της μεγάλης στοιχηματικής εταιρείας, στη φανέλα του Θρύλου. Μία επέκταση, στη συνεργασία των δύο πλευρών, η οποία αναμένεται να επισημοποιηθεί με σχετική συνέντευξη Τύπου, η οποία θα λάβει χώρα την Τρίτη 17/12 και ώρα 15:30, στο γήπεδο Καραϊσκάκη!\nΟ Ολυμπιακός και η Stoiximan πορεύονται μαζί από το 2015, οπότε έγινε η πρώτη παρουσίαση της φανέλας του Ολυμπιακού, με το λογότυπο της στοιχηματικής εταιρείας μπροστά και από τότε η Stoiximan παραμένει ο μεγάλος χορηγός του Ολυμπιακού. Μία συνεργασία η οποία συνεχίζεται και για τα επόμενα χρόνια.\nΠερισσότερες λεπτομέρειες την προσεχή Τρίτη!\n«Η ομάδα έδειξε χαρακτήρα!»\nΟ Ουσεϊνού Μπα μίλησε για την πρόκριση επί του Ερυθρού Αστέρα και τη συνέχεια του πρωταθλήματος.\nΤα ματς του Θρύλου μέχρι το τέλος!\nΤις ημέρες και τις ώρες των αγώνων μέχρι το τέλος της κανονικής διάρκειας του πρωταθλήματος έκανε γνωστές η Super League. Όλο το πρόγραμμα του Ολυμπιακού...\nΟι διαιτητές αποφάσισαν αποχή με αφορμή τις μηνύσεις του Μπέου\nΜε επιστολή που έστειλαν στην ΚΕΔ και στην ΕΠΟ δίνουν περιθώριο μέχρι την 18η αγωνιστική.\n«Το πρωτάθλημα αυτό θα το φέρουμε εμείς»! (pics)\nΟι ΓΑΥΡΟΙ ετοιμάζονται για την Τρίπολη και τονίζουν, προς κάθε κατεύθυνση ότι θα προασπίσουν τα συμφέροντα του Ολυμπιακού!


Εγχειρίδια για Human Μπλέντερ χειρός\nHome > Είδη κουζίνας > Μπλέντερ χειρός > Human Μπλέντερ χειρός\nΠαρακάτω μπορείτε να βρείτε όλα τα μοντέλα Human Μπλέντερ χειρός για τα οποία διαθέτουμε εγχειρίδια. Δείτε επίσης τις συχνές ερωτήσεις στο κάτω μέρος της σελίδας για χρήσιμες συμβουλές σχετικά με το προϊόν σας. Το μοντέλο σας δεν περιλαμβάνεται στη λίστα; Παρακαλώ επικοινωνήστε μαζί μας.\nHuman HU3005 Μπλέντερ χειρός


Βουκουρέστι - Βαρκελώνη καθημερινά με TAROM\nΑπό τις 29 Μαρτίου 2015, TAROM εισάγει καθημερινές πτήσεις στη διαδρομή Βουκουρέστι - Βαρκελώνη. Μεταξύ 19 Ιουνίου 2015 και 27 Σεπτεμβρίου 2015, η TAROM εισάγει δύο επιπλέον συχνότητες τις Παρασκευές και τις Κυριακές, ενθαρρύνοντας έτσι τις διακοπές στην πόλη στη Βαρκελώνη.\nΤο πρόγραμμα λειτουργίας έχει ως εξής:\nRO421 OTP 08:20 - BCN 10:40 καθημερινά\nRO422 BCN 11:30 - OTP 15:40 καθημερινά\n2η συχνότητα Παρασκευή - 19 Ιουνίου - 27 Σεπτεμβρίου:\n2η συχνότητα Κυριακή - 19 Ιουνίου - 27 Σεπτεμβρίου:\nΜέχρι τις 29 Μαρτίου, η TAROM προσφέρει 5 εβδομαδιαίες συχνότητες. Από τις 29 Μαρτίου, το TAROM θα εκτελεί 7 εβδομαδιαίες συχνότητες και από τις 19 Ιουνίου έως τις 27 Σεπτεμβρίου ο αριθμός των πτήσεων θα φτάσει τις 9 την εβδομάδα.\nΗ πόλη της Βαρκελώνης - η πρωτεύουσα της περιοχής της Καταλονίας - είναι μια πόλη κάτω από την έντονη εντύπωση του έργου του Αντόνι Γκαουντί. Η Βαρκελώνη έχει πολλά να προσφέρει στους τουρίστες. Εκτός από τα γνωστά αρχιτεκτονικά της έργα σε όλο τον κόσμο, η Βαρκελώνη είναι σίγουρα ένας ιδανικός προορισμός διακοπών λόγω των παραλιών της στη Μεσόγειο Θάλασσα. Το παλιό μέρος της Βαρκελώνης είναι ένα από τα πιο όμορφα και ρομαντικά σε όλη την Ευρώπη.\nΤα στενά δρομάκια και τα καταστήματα σας προσκαλούν να κάνετε μια βόλτα στην περιοχή για να γνωρίσετε κάθε σημείο αυτής της περιοχής. Τώρα ήρθε η ώρα να αγοράσετε αεροπορικά εισιτήρια για Βαρκελώνη. Μην αναβάλλετε τις ονειρεμένες διακοπές!\nΒουκουρέστι - Βαρκελώνη από 152 Ευρώ, για εισιτήριο μετ' επιστροφής με όλους τους φόρους που περιλαμβάνονται, κατά την αγορά στο site, θέσεις περιορισμένες σε αυτόν τον ναύλο. Στην τιμή των τιμολογίων, η TAROM προσφέρει δωρεάν μεταφορά παραδιδόμενων αποσκευών εντός του ανώτατου ορίου των 23 κιλών (1 αποσκευή για την Οικονομική Θέση, 3 αποσκευές για τη Διακεκριμένη Θέση) + 10 κιλά χειραποσκευή.\nΕπίσης, στην τιμή του εισιτηρίου, μπορείτε να απολαύσετε δωρεάν check-in στο αεροδρόμιο, στο περίπτερο, online και από κινητό, καθώς και δωρεάν υπηρεσίες εν πλω.


ΑΠΩΛΕΣΕ ΤΗ ΝΙΚΗ ΣΤΟ ΠΑΡΑ ΠΕΝΤΕ | PANATHINAIKOS FC OFFICIAL WEB SITE\nPANATHINAIKOS FC OFFICIAL WEBSITE Αγωνιστικά Απώλεσε τη νίκη στο παρά πέντε\nΑπώλεσε τη νίκη στο παρά πέντε\n12/11/2018 | 11:46\nΤο συγκεκριμένο ντέρμπι «αιωνίων» θα μείνει δυστυχώς αξέχαστο για δύο δυσάρεστα περιστατικά. Πρώτα και κύρια το θάνατο φιλάθλου του Ολυμπιακού, ο οποίος υπέστη ανακοπή καρδιάς λίγο πριν τη λήξη της αναμέτρησης. Θλιβερό γεγονός που υπερβαίνει κάθε αθλητικό συμβάν. Το δεύτερο έχει να κάνει με το σοκαριστικό τραυματισμό του Σωκράτη Διούδη στο 48ο λεπτό, ο οποίος δέχθηκε χτύπημα στο κεφάλι από το γόνατο του Νάτχο. Συμπαίκτες και αντίπαλοι κάλεσαν άμεσα για ιατρική βοήθεια, τα ιατρικά τιμ των δύο ομάδων «έπεσαν» πάνω στον Διούδη και τελικά τα χειρότερα αποφεύχθηκαν. Ο τερματοφύλακας του Παναθηναϊκού αποχώρησε από το γήπεδο με κολλάρο στον αυχένα και φυσικά μεταφέρθηκε άμεσα στο νοσοκομείο για εξετάσεις, όπου και παρέμεινε νοσηλευόμενος.\nΣτο αγωνιστικό σκέλος ο Παναθηναϊκός περιόρισε αισθητά τον αντίπαλό του ανασταλτικά στο μεγαλύτερο διάστημα του αγώνα. Όμως δεν κατάφερε να κάνει το ίδιο και στο δημιουργικό σκέλος, όπου υστέρησε αισθητά και δεν έφτασε στο γνωστό επίπεδο απόδοσης. Το κύριο ζητούμενο ήταν η κυκλοφορία της μπάλας, τομέας όπου οι Πράσινοι δεν είχαν την ίδια υπομονή με προηγούμενους αγώνες.\nΠαρά ταύτα το Τριφύλλι απειλήθηκε σοβαρά σε μία φάση στο πρώτο ημίχρονο στο 38′ έπειτα από συνδυασμό των Φορτούνη, Ποντένσε και πλασέ του τελευταίου που μπλόκαρε ο Διούδης. Ο Παναθηναϊκός κατάφερε να ξεπεράσει το σοκ του τραυματισμού του Διούδη και να προηγηθεί στο 61ο λεπτό χάρη σε μία εκπληκτική προσπάθεια του Κάτσε. Και μάλιστα δύο λεπτά αργότερα απώλεσε τεράστια ευκαιρία για να πετύχει το 0-2 και ουσιαστικά να στείλει στο καναβάτσο τον αντίπαλό του, όταν σε ανυπεράσπιστη εστία ο Ινσούα σούταρε άστοχα.\nΟ Ολυμπιακός αύξησε την πίεσή του στο τελευταίο 15λεπτο του αγώνα ώστε να αποφύγει την ήττα. Και τα κατάφερε, αφού πρώτα είχε δει τον Κότσαρη να «απογειώνεται» στο 83′ σταματώντας τη μπάλα σε φάουλ του Χριστοδουλόπουλου και το δοκάρι να τον προστατεύει στο 86′ σε σουτ του Ελαμπντελαουί. Στο πέμπτο (από τα εννέα που υποδείχθηκαν) λεπτό καθυστερήσεων, ο Σισέ βρέθηκε στη μικρή περιοχή του Παναθηναϊκού και με προβολή έπειτα από σέντρα του Ελαμπντελαουί πέτυχε το 1-1.\nΤο σφύριγμα της λήξης βρήκε τους ποδοσφαιριστές του Παναθηναϊκού απογοητευμένους που δεν κατάφεραν να κρατήσουν τη νίκη.\nΟλυμπιακός: Σα, Ομάρ, Σισέ, Βούκοβιτς, Κούτρης, Μπουχαλάκης (63′ Μάνος), Γκιλιέρμε, Νάτχο (77′ Καμαρά), Φορτούνης, Ποντένσε, Χάσαν (46′ Χριστοδουλόπουλος).\nΠαναθηναϊκός: Διούδης (53′ Κότσαρης), Γιόχανσον, Κουλιμπαλί, Κολοβέτσιος, Μαυρομάτης (73′ Πούγγουρας), Ινσούα, Κάτσε, Κουρμπέλης, Χατζηγιοβάνης, Μπουζούκης (70′ Μουνιέ), Μακέντα.


Άλμπυμ | Αλμπουμ Φωτογραφιων στο Kosmima24.gr\n» Αρχική » Προτάσεις Δώρου » Άλμπουμ Φωτογραφιών\nΌπως αναφέρει η γνωστή παροιμία «μια εικόνα ισοδυναμεί με χίλιες λέξεις». Τόσες χρειάζονται για να περιγράψουν μια στιγμή που έχει συλλάβει ο φωτογραφικός φακός και την έχει απαθανατίσει διατηρώντας τη αναλλοίωτη στο πέρασμα του χρόνου.\nΓια κάτι τόσο σημαντικό όμως απαιτείται και το ανάλογο περιβάλλον που θα φιλοξενήσει ιδανικά τις αγαπημένες φωτογραφημένες σας στιγμές, ιδιαίτερα όταν αυτές αφορούν τα παιδιά! Το kosmima24.gr σας παρουσιάζει την πανέμορφη συλλογή του από παιδικά άλμπουμ για φωτογραφίες σε χαριτωμένα σχέδια και σας την προτείνει ως ένα ιδανικό δώρο που δεν πρέπει να χάσετε!\nΜπορεί η ψηφιακή εποχή και τα social media να έχουν συγκεντρώσει όλο το φωτογραφικό μας υλικό, ωστόσο, κάποιες από τις πιο λατρεμένες και μοναδικές στιγμές της ζωής μας, θέλουμε να τις απολαμβάνουμε με τον παραδοσιακό τρόπο! Γι’ αυτό τον λόγο, ένα μοντέρνο άλμπουμ με φωτογραφίες είναι το προσωπικό μας βιβλίο αναμνήσεων! Κάθε φορά που το ανοίγουμε, ξέρουμε ότι μια ευχάριστη ανάμνηση μας περιμένει!\nΑποθηκεύστε και προφυλάξτε στα άλμπουμ όμορφες αναμνήσεις που έχουν μείνει χαραγμένες για πάντα μέσα σας, απολαμβάνοντας τες με κάθε ευκαιρία! Αποκτήστε το δικό σας άλμπουμ για φωτογραφίες και μετατρέψτε το σε ένα προσωπικό βιβλίο αναμνήσεων το οποίο θα διαβάζετε κάθε φορά σαν να είναι η πρώτη! Όλα τα άλμπουμ διατίθενται από το Kosmima24.gr σε εξαιρετικές τιμές με την εταιρία μας να παρέχει επιπλέον δωρεάν αποστολή στο σπίτι σας, εξασφαλίζοντας εγγυημένα την καλύτερη τιμή της αγοράς καθώς και δυνατότητα επιστροφής χρημάτων!\nΓια κάτι τό…Δείτε Περισσότερα\nΆλμπουμ φωτογραφιών Minnie από την Disney 033106\nΆλμπουμ φωτογραφιών Daisy για κοριτσάκι 033107\nDisney άλμπουμ φωτογραφιών με τον Mickey 033109\nΠαιδικό άλμπουμ για αγοράκι 035591\nΆλμπουμ για αγοράκι με κορνίζα καρουζέλ 035590\nΆλμπουμ φωτογραφιών με πεταλούδες για κορίτσι 029161\nΡοζ άλμπουμ φωτογραφιών με ελέφαντα και αστεράκια 029162\nΠαιδικό άλμπουμ φωτογραφιών σιέλ 022648\nΆλμπουμ φωτογραφιών Minnie για κορίτσι 021376\nΠαιδικό άλμπουμ για φωτογραφίες 018478\nΠαιδικό άλμπουμ φωτογραφιών 018458\nΠαιδικό άλμπουμ για φωτογραφίες 018457\nΠαιδικά άλμπουμ φωτογραφιών χρωματισμένα είτε ροζ είτε γαλάζια ανάλογα με το γένος του παιδιού, με γνωστούς παιδικούς χαρακτήρες στο εξώφυλλο και τα εσώφυλλα. Μία άριστη επιλογή δώρου για νεογέννητο διαθέσιμη από το kosmima24. Πληρωμή με αντικαταβολή, πιστωτική κάρτα και PayPal. Δωρεάν αποστολή σε όλη την Ελλάδα. Αποστολή σε Θεσσαλονίκη, Αθήνα, Πάτρα, Λάρισα, Κρήτη, Κομοτηνή, Τρίκαλα, Ιωάννινα, Καβάλα, Κόρινθο, Ρόδο πανελλαδικά και στο εξωτερικό.


Ρεπορτάζ - Reportage: « ΟΙ ΑΝΘΡΩΠΟΙ ΤΗΣ ΕΝΗΜΕΡΩΣΗΣ »\n« ΟΙ ΑΝΘΡΩΠΟΙ ΤΗΣ ΕΝΗΜΕΡΩΣΗΣ »\nΟι διανοούμενες πόρνες.....:\nH γυναίκα που προσφέρει σεξουαλικές υπηρεσίες έναντι χρηματικής αμοιβής := Πόρνη.\nΠοιο είναι το καθήκον κάθε δημοσιογράφου...:\n«Δεν υπάρχει τέτοιο πράγμα, σε αυτή τη περίοδο της ανθρώπινης ιστορίας που να αποκαλείται ανεξάρτητος Τύπος. Το γνωρίζετε και το γνωρίζω.Ούτε ένας ανάμεσά σας θα τολμούσε να εκστομίσει μια έντιμη γνώμη. Και αν τολμούσατε να την εκφράσετε γνωρίζετε εκ των προτέρων ότι ποτέ δεν θα εμφανιζόταν τυπωμένη στο χαρτί. Πληρωνόμαστε αρκετά ώστε να κρατάμε την τίμια άποψή μας, έξω από την εφημερίδα για την οποία γράφω. Εσείς επίσης παίρνετε ικανοποιητικούς μισθούς για παρόμοιες υπηρεσίες. Και αν κάποιος τολμούσε ή ήταν τόσο τρελός ώστε να γράψει την τίμια γνώμη του, θα βρισκόταν πολύ σύντομα στο δρόμο….Είναι δουλειά και καθήκον κάθε δημοσιογράφου να καταστρέφει την αλήθεια, να ψεύδεται, να διαστρεβλώνει, να εξυβρίζει, να κολακεύει γονυπετής το Μαμωνά και να πουλάει τη Πατρίδα του για τον άρτο τον επιούσιο….Είμαστε υποτελείς. Όργανα των πλουσίων που βρίσκονται στο παρασκήνιο. Είμαστε καραγκιόζηδες. Αυτοί οι άνθρωποι κινούν τα νήματα και εμείς χορεύουμε στο ρυθμό τους. Ο χρόνος, η ζωής μας, οι ικανότητές μας είναι ιδιοκτησία αυτών των ανθρώπων. ΕΙΜΑΣΤΕ ΔΙΑΝΟΟΥΜΕΝΕΣ ΠΟΡΝΕΣ.\nΠηγή : « Η ανείπωτη ιστορία της εργασίας», του Richard O. Bayer, εκδόσεις United Electrical, Radio & Machine Workers of America, NY 1979.


Riyadul Hasan Saif Sporting Club βίντεο, μεταγραφικα (προιστορια) και στατιστικά - SofaScore\nΠροσθέστε τις πληροφορίες του/της Riyadul Hasan στην ιστοσελίδα σας!\nRiyadul Hasan είναι 21 χρονών (1/10/1999). Riyadul Hasan προτιμάει να παίζει με το right πόδι. Ο αριθμός φανέλας του είναι 15.\nΤα στατιστικά και στατιστικά καριέρας του/της Riyadul Hasan, οι ζωντανές αξιολογήσεις του/της παίκτη/παίκτριας, ένα Heatmap και βίντεο με τις καλύτερες φάσεις των γκολ μπορεί να είναι διαθέσιμα στο SofaScore για μερικούς από τους αγώνες του/της Riyadul Hasan και της ομάδας Saif Sporting Club. Ο προηγούμενος αγώνας του/της Riyadul Hasan για την ομάδα Saif Sporting Club ήταν εναντίον της ομάδας Bashundhara Kings στο/στην Premier League, και τελείωσε με αποτέλεσμα 1 - 2. (Η ομάδα Bashundhara Kings κέρδισε τον αγώνα ).\nΤο ποδοσφαιρικό προφίλ του παίκτη Riyadul Hasan παρουσιάζει όλα τα παιχνίδια και τις διοργανώσεις με στατιστικά στα παιχνίδια που αγωνίστηκε. Τα πιο σημαντικά στατιστικά για κάθε διοργάνωση, συμπεριλαμβανομένων των μέσων αξιολογήσεων SofaScore, αγώνων που αγωνίστηκε, γκολ, ασίστ, καρτών και άλλων σχετικών στοιχείων επίσης παρουσιάζονται.\nΤο SofaScore, ζωντανά αποτελέσματα ποδοσφαίρου χρησιμοποιεί ένα μοναδικό αλγόριθμο για την αξιολόγηση του/της παίκτη/παίκτριας Riyadul Hasan βασισμένο σε λεπτομερή στατιστικά, αναλύσεις και τις δικές μας γνώσεις.\nΤο SofaScore ζωντανή εξέλιξη ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Riyadul Hasan live score τους αγώνες ζωντανά στο κινητό σας!


Πελαγία Φυτοπούλου: Ένα ξάφνιασμα. Ένας τρελός. Και το τρακ. | To Koskino\nPosted by Το κόσκινο on October 15, 2016\nΣτο θέατρο χρωστάω τον ΚΟΥΚΟ, την ποίηση, την αγάπη. Στο θέατρο και στη μάνα μου. Θα εξηγηθώ. Όταν ήμουν νέο κορίτσι, πολύ νέο, παρατηρούσα τους ανθρώπους, ήταν ένα παιχνίδι. Το αγαπημένο μου. Ύστερα έγραφα κάτι γι’ αυτούς. Δεν γνωρίζω την αιτία. Ήταν το βίτσιο μου. Η μάνα με σιγόνταρε. Φρόντιζε να μην ανακαλύψει κανείς τον παραβάτη. Όταν με δέχτηκε ο δάσκαλος μου, Βασίλης Διαμαντόπουλος, στην δραματική σχολή, άρχισε ο Γολγοθάς μου. Με έβαζε ο άτιμος αυτός γέρος να γράφω για τους ηθοποιούς και τους ρόλους που υποδύονται. Εσύ, η αναρχικούλα, η ποιητριούλα, έλεγε, θα γράφεις κάθε μέρα κι ένα ποίημα. Εγώ, βέβαια, έγραφα καμιά δεκαριά σελίδες. Ένιωθα έναν μικρό ηρωϊσμό που με επέλεξε. Παιδί μου, φώναζε, ποίημα ζήτησα, όχι μανιφέστο. Το γυρνούσε πίσω. Βρες το ποίημα που υπάρχει εδώ μέσα και φέρτο. Του λέω, το ψάχνω δάσκαλε. Απαντά, μην ψάχνεις, βρες. Σιγά-σιγά κατάλαβα, και του πήγαινα λίγες αράδες. Βεβαίως δεν μπορούσα να πάω κόντρα στη φύση μου και όποτε έβρισκα ευκαιρία αθώωνα και την Κλυταιμνήστρα και τη Μήδεια. Γελούσε. Πριν πεθάνει με έβαλε να υποσχεθώ ότι δεν θα αφήσω ποτέ το θέατρο και την ποίηση. Είναι η γη σου, είπε. Εγώ για να τον εκδικηθώ έπαψα για λίγο να γράφω, μετά όμως μια φωτιά άρχισε να με κυνηγά σαν την Κασσάνδρα και δεν άντεξα άλλο, έγραψα τον ΚΟΥΚΟ. Τον κρατούσα όμως, για χρόνια, ήμουν δειλή. Και τώρα που δεν φοβάμαι να πω ότι φοβάμαι, τον έβγαλα. Ήρθε η ώρα. Εκείνη η ώρα που λέει ο Λόρκα: «Και μου δωσε μια, σαν κουτουλιά μουλαριού και δεν μπορούσα να κάνω αλλιώς». Ο ΚΟΥΚΟΣ έφυγε από κοντά μου. Είναι ελεύθερος.\nΘα έλεγα πως συνομιλεί ή αν θέλεις φλερτάρει κρυφά με την Κάριν Στρουκ και την «Ταξική αγάπη» της και με την «Αναλφάβητη» Άγκοτα Κριστόφ. Συχνά επισκεπτόμαστε η μια την άλλη και ενώ δεν έχουμε φαινομενικά κάτι κοινό μεταξύ μας, μας ενώνει εκείνο που μόνο τα παιδιά ξέρουν. Αυτό συμβαίνει τις Κυριακές. Τα βράδια όμως, όταν ο ΚΟΥΚΟΣ μένει μόνος περιμένει τον Ινδιάνο απ’ την «φωλιά του κούκου». Όλα αυτά υπό το βλέμμα του Αισχύλου. Ο γέρος δεν θυμώνει που άφησα τον Ορέστη στα κρύα του λουτρού και αγαπώ τον Ινδιάνο. Είναι ο Αισχύλος. Ο πατέρας μας.\nΑν μου επιτρέπετε δεν θα ήθελα να προσθέσω, θα ήθελα να αφαιρέσω κάτι από ένα έργο, κι ας ξέρω ότι είναι ύβρις. Το ανήλικο κομμάτι μου θα ήθελε να το κάνει αυτό. Το κορίτσι μέσα μου. Όταν ήμουν παιδί διαβάζαμε Όμηρο και τον αγαπούσα πολύ. Την Ιλιάδα, όχι την Οδύσσεια. Πάντα όμως σταματούσα στη σκηνή με τον Δούρειο Ίππο. Τι θυμός, τι τσατίλα θεέ μου που είχα. Δεν μπορούσα να πιστέψω ότι ο παππούς ο Όμηρος επέτρεψε τέτοια αδικία. Πως μπόρεσε να ταπεινώσει έτσι τους Τρώες, τον γέρο Πρίαμο. Πως; Δηλαδή όλο αυτό έγινε για να θαυμάσουμε τον Οδυσσέα, να δούμε τους Αχαιούς να κομπάζουν; Αχ, μεγάλη τσατίλα έχω! Βέβαια δεν έχασα την πίστη μου στον παππού και σκέφτηκα ότι ίσως όλο αυτό να μην έγινε για τους Αχαιούς, αλλά για να δούμε τι ήταν οι Τρώες. Αλήθεια, πιστεύει κανείς ότι ο Πρίαμος ήταν ανόητος; Ότι οι Τρώες δεν είχαν πολιτισμό; Ότι δέχτηκαν το αλογάκι έτσι, χωρίς να σκεφτούν τον ενδεχόμενο δόλο; Κι όμως, τους έκαναν ένα «δώρο» και το δέχτηκαν. Για μένα αυτό δείχνει αρχές. Οι Τρώες έπεσαν γιατί είχαν αρχές. Και τώρα λέω στο κορίτσι μέσα μου πως δεν πρέπει να αφαιρέσουμε τίποτα, γιατί τώρα, ίσως τώρα να κατάλαβε οι Αρχές τι σημαίνουν.\nΠοιον νέο ποιητή/λογοτέχνη θα μας πρότεινες να φιλοξενήσουμε στις Συστατικές επιστολές;\nΕκείνον τον νέο /νέα που έχει μια συστολή, έναν φόβο να δείξει ή να παρουσιάσει τη δουλεία του. Εκείνον που έχει τρακ. Σας έχει ανάγκη.\nΕγώ από την πλευρά μου προτείνω το νέο και ταλαντούχο ποιητή Αρτέμη Μαυρομάτη, για την σκηνική οικονομία και τον αυτοσαρκασμό του. Λίγο είναι;\nΗ Πελαγία Φυτοπούλου γεννήθηκε και μεγάλωσε στην Κατερίνη. Αποφοίτησε από την Ανωτέρα Δραματική σχολή ΙΑΣΜΟΣ-Β. Διαμαντόπουλος και στη συνέχεια παρακολούθησε σεμινάρια αφηγηματικής υποκριτικής, σκηνοθεσίας, καθώς και το Suzuki Actor method based upon of Tadashi Suzuki. Έπαιξε στο θέατρο και τον κινηματογράφο. Ίδρυσε τη θεατρική ομάδα ‘’Σείριος’’ και ανέβασε θεατρικά έργα για τα ανθρώπινα δικαιώματα, τη βία στην εκπαίδευση, ποιήματα και παραμύθια. Το 2012 εκδόθηκε το πολιτικό παραμύθι ‘’Το ραβδί των καλικαντζάρων’’ (εκδ. ΙΑΜΒΟΣ).Το 2015 παρουσίασε ΙΟΝΕΣΚΟ σε θέατρο της Γερμανίας. Ζει στα Εξάρχεια. Κυκλοφορεί η ποιητική της συλλογή «Κούκος» από τις εκδόσεις Θράκα.\n*Αναδημοσιευση από εδώ: http://www.oanagnostis.gr/πελαγία-φυτοπούλου-ένα-ξάφνιασμα-ένα/\nΗ Πελαγία Φυτοπούλου\nΘεοχάρης Α. Παπαδόπουλος, “Έξυπνες βόμβες”, εκδ. Μανδραγόρας – Παρουσίαση\nΝέα Κυκλοφορία – Πέτρος Γκολίτσης, Η “άλλη” ποιητική Θεσαλονίκη\nΠοιητές και Ποιήτριες (4,590)


Κρέμα σύσφιξης και καταπολέμησης των ραγάδων\nΗ Rejene σας παρουσιάζει την απάντηση στο χαλαρό, γεμάτος ραγάδες δέρμα.\nΡο Rejene, το επαναστατικό νέο προϊόν, το οποίο είναι επιστημονικά σχεδιασμένο και το μόνο που εγγυάται ότι θα μειώσει αισθητά τις ραγάδες από την εγκυμοσύνη, ακόμα κι αν έχουν περάσει χρόνια.\nΚαταπολεμά αποτελεσματικά τις ραγάδες από την απώλεια βάρους ή την εφηβεία.\nΘα δείτε εκπληκτικά αποτελέσματα σε μερικές βδομάδες.\nΚωδικός προϊόντος: ΡΕΤΖΕΝ\nΕγγύηση: 1 μήνες


"ΤΥΧΙΚΟΣ" - ΝΟΕΜΒΡΙΟΣ-ΔΕΚΕΜΒΡΙΟΣ 2002 / ΠΟΙΟ ΕΙΝΑΙ ΤΟ ΚΕΡΔΟΣ;\nΕίθε να ήκουες τα προστάγματά μου!\nΚάποιοι ρωτούν, «Τι καταφέρνετε με όσα γράφετε και λέτε; Έτσι κι αλλιώς ΔΕΝ ΑΛΛΑΖΕΙ ΤΙΠΟΤΑ. Αυτοί που καταπατούν το λόγο του Θεού είναι αδιόρθωτοι. ΕΠΙΜΕΝΟΥΝ να πορεύονται στον κακό δρόμο τους».\nΑσφαλώς λυπούμαστε που έτσι έχουν τα πράγματα. Θα θέλαμε και θα ευχόμασταν κάποια στιγμή οι άνθρωποι αυτοί, που ΤΟΣΟ ΚΑΚΟ έχουν κάνει –και συνεχίζουν να κάνουν– στο λαό του Θεού, να ανανήψουν και να εγκαταλείψουν τους πονηρούς τους δρόμους.\nΕντούτοις, η δική τους κακή στάση δεν αλλάζει με τίποτα την δική μας αποστολή, επειδή εκτός από το ΑΠΟΤΕΛΕΣΜΑ υπάρχει και η ΜΑΡΤΥΡΙΑ.\nΟ Ιερεμίας ήταν ένας από τους μεγαλύτερους προφήτες. Διακόνησε περίπου 40 χρόνια στο λαό Ισραήλ. Μετέφερε μηνύματα ελέγχου, προειδοποιήσεων και πρόσκληση σε μετάνοια. Όμως ποια ήταν η ανταπόκριση που είχε η διακονία του; Αρνήθηκαν να τον ακούσουν, τον αγνόησαν, τον απείλησαν, τον κακοποίησαν, τον τιμώρησαν, τον φυλάκισαν, τον εξόρισαν. Αυτό όμως δεν σημαίνει ότι η αποστολή του Ιερεμία απέτυχε!\nΣτην περίπτωση ενός άλλου προφήτη, του Ιεζεκιήλ, ο Θεός τον προειδοποίησε από την αρχή: «Και, εάν τε ακούσωσιν, εάν τε απειθήσωσι, διότι είναι οίκος αποστάτης, θέλουσιν όμως γνωρίσει ότι εστάθη προφήτης εν μέσω αυτών» (Ιεζ. 2/β/5).\nΤο πρόβλημα λοιπόν δεν είναι με τους προφήτες του Θεού. Το πρόβλημα είναι με το λαό που είναι ΑΠΟΣΤΑΤΗΣ.\nΑν μας ενδιέφερε να είμαστε δημοφιλείς, ασφαλώς θα λέγαμε και θα γράφαμε "άλλα λόγια" για να είμαστε αγαπητοί από τους ανθρώπους.\nΟ Παύλος, όμως, προειδοποίησε τον μαθητή του Τιμόθεο, ότι «πάντες οι θέλοντες να ζώσιν ευσεβώς εν Χριστώ Ιησού, θέλουσι διωχθή. Πονηροί δε άνθρωποι και γόητες θέλουσι προκόψει εις το χείρον, πλανώντες και πλανώμενοι. Αλλά συ μένε εις εκείνα τα οποία έμαθες και επιστώθης, εξεύρων παρά τίνος έμαθες» (Β~ Τιμ. 3/γ/12-13).\nΠαράλληλα τον διαβεβαίωσε ότι αυτοί οι κακοί άνθρωποι «δεν θέλουσι προκόψει πλειότερον· διότι η ανοησία αυτών θέλει γείνει κατάδηλος εις πάντας», όπως ακριβώς συνέβηκε με τους εχθρούς του Μωυσή Ιαννή και Ιαμβρή, επειδή «και αυτοί ανθίστανται εις την αλήθειαν, άνθρωποι διεφθαρμένοι τον νουν, αδόκιμοι εις την πίστιν» (Β~ Τιμ. 3/γ/8-9).\nΠριν από δεκαπέντε χρόνια (1987) είχαμε προειδοποιήσει για την κακή πορεία γνωστής ομάδας εκκλησιών. Είχαμε σημειώσει παραδείγματα και είχαμε αναφέρει ονόματα, γεγονός για το οποίο πολύ κατακριθήκαμε εκείνη την εποχή (1988).\nΠοιο ήταν το αποτέλεσμα; Οι εκκλησίες τους διαιρέθηκαν, οι ίδιοι εγκαταλείφθηκαν από τους φίλους και τους οπαδούς τους, σύρθηκαν σε δικαστήρια, γελοιοποιήθηκαν...\nΛυπηρό παράδειγμα τα πρόσωπα που αναφέρονται στη διπλανή φωτογραφία.\nΑφού προηγήθηκαν μεταξύ τους λυσσαλέες μάχες, δύο πέθαναν (ο ένας με πειραγμένα τα λογικά του), τον ένα τον εκπαραθύρωσαν χωρίς να το καταλάβει μέσα σε μια νύχτα, ένας παρασύρθηκε σε παραίτηση, ο άλλος προσπαθεί με νύχια και με δόντια να ιδιοποιηθεί την εκκλησία ως "οικογενειακή περιουσία" και ο άλλος μένει ακόμη στο προσκήνιο επειδή απειλεί ότι "θα τα πει όλα".[*]\n[*] Για τον ιστορικό του μέλλοντος σημειώνουμε:\nΦραγκόπουλος Ο. ................Αποχώρηση/Επαναδιορισμός\nΠεριάλης Α. .........................Παραιτήθηκε/Επαναδιορισμός\nΦραγκόπουλος Α. ................Απεβίωσε\nΣταθέλος Χ. .........................Παραιτήθηκε\nΣαρλάνης Α. ........................Παραιτήθηκε\nΜατρώζος Δ. ........................Παραιτήθηκε (**)\nΚουθουρίδης Ν. .....................Παραιτήθηκε (**)\nΣηφοστρατουδάκης Γ. ..........Παραιτήθηκε (**)\nΚρουσταλλάκης Α. ................Παραιτήθηκε (**)\nΑναγνώστου Μ. .....................Παραιτήθηκε (**)\n(*) Όλοι τους έχουν φύγει σε άλλες εκκλησίες.\nΌλους αυτούς τους είχε διωρίσει το οικογενειακό διευθυντήριο. Αν δεν ήταν άξιοι γιατί τους διώρισε; Αν όμως ήταν άξιοι, γιατί αναγκάστηκαν να φύγουν ώστε τώρα να τους κατηγορούν ως "κινούμενη άμμο"; Δεν χρειάζεται πολλή σκέψη για να καταλάβει κανείς όσα δεν ομολογούνται... Τελικά έμειναν ΜΟΝΟΝ ΔΥΟ για να μείνει στο τέλος ο "ΕΝΑΣ"!\n[Από την εφημερίδα «Αληθινά Ελεύθερο Ευαγγελικό Βήμα» Οκτώβριος 2002]\nΠολλοί που τότε μας είχαν παρεξηγήσει και μας κατηγορούσαν, σήμερα αναγνωρίζουν και ομολογούν την ορθότητα των λόγων μας.\nΣημαίνει τούτο ότι επιχαιρόμαστε; Κάθε άλλο. Ήταν άνθρωποι που τους αγαπήσαμε, που για ένα διάστημα συμπορευτήκαμε μαζί τους, ελπίσαμε και χαρήκαμε και κλάψαμε μαζί. Όμως κάποια στιγμή οι δρόμοι μας χώρισαν. Εκείνοι λάτρεψαν τον εαυτό τους, το σόι τους, τη φήμη τους...\nΈκαναν την εκλογή τους, έσπειραν και τώρα θερίζουν. Διάλεξαν ποιον "θεό" ήθελαν να λατρεύουν και –όπως σωστά έλεγε κάποιος από αυτούς, όταν ακόμη είχε "τα μυαλά του"– χτυπήθηκαν και χτυπιούνται ΑΠΟ ΤΑ ΙΔΙΑ ΤΑ ΕΙΔΩΛΑ ΤΟΥΣ.\nΔυστυχώς, όταν ο άνθρωπος χάσει το φόβο του Θεού, εύκολα στρέφεται στα ψέματα και στις μεθοδεύσεις, αλλοιώνει την ιστορία, πιστεύει σε πλάνες, διαστρέφει τα γεγονότα, διαδίδει συκοφαντίες και πλάθει παραμύθια. Λάτρεψαν τον εαυτό τους και αυτόν υπηρετούν.\nΕνας από αυτούς γράφει για την δήθεν "κινούμενη άμμο", όταν ΚΙΝΟΥΜΕΝΗ ΑΜΜΟΣ είναι το έδαφος πάνω στο οποίο προσπαθεί να στήσει τα θεμέλια της "δυναστείας" του, χάρη της οποίας γκρεμίζει το έργο του Θεού, αν και ισχυρίζεται ότι αυτός και η συγγένειά του δήθεν «μένουν στις θέσεις τους, μένουν εκεί που τους τοποθέτησε ο Κύριος...»\nΜε τις ανοησίες και τις αμαρτίες τους έγιναν η αιτία να ξεσχιστεί η εκκλησία, και όμως αυτοί ΑΝΑΚΟΥΦΙΖΟΝΤΑΙ... Διαβάστε τι γράφουν:\n«Θα μείνουν λιγότεροι, αλλά θα είναι υγιέστεροι. Το σώμα της εκκλησίας θα αποκτήσει ζηλευτή ομοιογένεια και ευλογημένη θωράκιση πίστης και κοινού βηματισμού...»\n«Δεν κρατάμε κανέναν, δεν εμποδίζουμε κανέναν. Ας εκφραστεί ελεύθερα και ας εκδηλωθεί η καρδιά του»,\nόμως την ίδια ώρα αφαιρούν το λόγο και απαγορεύουν τον διάλογο.\nΜε πραξικοπηματικό τρόπο κατέλαβαν μια εκκλησία και την κατάντησαν περίγελο του εχθρού. Ως άλλοι Φαρισαίοι ύψωσαν τους εαυτούς τους πάνω από όλους τους άλλους. Μόνο αυτοί είναι "άγιοι", μόνο αυτοί "ξέρουν"... Μπορούν, λοιπόν, να μείνουν και μόνοι τους... Όμως κάθε "πραξικόπημα" έχει και το "Πολυτεχνείο" του με τα θύματά του...\nΕίναι λοιπόν "δούλοι Θεού" αυτοί που λυμαίνονται την εκκλησία στήνοντας την "βασιλεία" τους πάνω σε χρήματα συγκεντρωμένα από το υστέρημα των αδελφών και κληροδοτήματα που καταχράστηκαν;\nΚαι όμως, αντί να ντρέπονται για τα αξιοθρήνητα καμώματά τους, ταυτίζουν τον εαυτό τους με τον Λούθηρο(sic) και όντας οι ίδιοι παποκαίσαρες μιλούν για νέα "μεταρρύθμιση"!!!\n«Στέλνουμε προς κάθε κατεύθυνση τη φράση του αδελφού μας "εδώ στέκομαι!" Εδώ στεκόμαστε, έστω και αν χρειαστεί μόνοι, ή λίγοι, ή απομονωμένοι, αλλά πιστοί και γνήσιοι, εμείς και τα σπίτια μας που μας χάρισε ο Κύριός μας. Ίσως αυτό να είναι το ξεκίνημα μιας νέας διαμαρτύρησης μέσα στο χώρο της διαμαρτύρησης που το ‘χει τόσο μεγάλη ανάγκη για να σταθεί και πάλι δυνατά στα πόδια της για να υπηρετήσει την αλήθεια του Ιησού Χριστού στον ταλαίπωρο κόσμο μας».\n[ "Πνευματικά", Σεπτ.-Οκτ. 2002 ]\nΔυστυχώς, είναι τόση η πλάνη τους ώστε «ουδέ αν τις αναστηθή εκ νεκρών θέλουσι πεισθή»... |\n"Λύκοι βαρείς μη φειδόμενοι του ποιμνίου..."\n(Τα θηρία αυτά ανήκουν στο γένος "Λύκος ποιμενικός")\n(Ματθ. 7/ζ/15, Πράξ. 20/κ/29-30, Α~ Κορ. 15/ιε/32)\nΚαι ύστερα ρωτάνε μερικοί γιατί φεύγουν οι άνθρωποι από τις εκκλησίες...


Σκύρος παραλίες μόλος ατσίτσα πεύκος γυρίσματα αχερούνες ασπούς κολυμπάδα πετρίτσα\nΟ Μώλος είναι από τις πιο δημοφιλείς της Σκύρου, οργανωμένη και βρίσκεται δίπλα στην παραλία Μαγαζιά. Οι δύο αυτές παραλίες είναι με άμμο τόσο στην ακτή όσο και στο βυθό. Στην παραλία του Μώλου υπάρχουν καφετέριες και ταβέρνες. Αριστερά της παραλίας βρίσκεται το λιμανάκι του Μώλου με ωραία θέα στην παραλία του Μώλου και των Μαγαζιών.\nΣτη βορειοδυτική πλευρά του νησιού, λίγα χιλιόμετρα από τη Χώρα βρίσκεται η παραλία Ατσίτσα. Το πευκοδάσος φτάνει ως την ακροθαλασσιά δημιουργώντας ένα ειδυλλιακό τοπίο. Στην Ατσίτσα σχηματίζονται πολλοί μικροί πανέμορφοι κολπίσκοι στους οποίους θα απολαύσετε το μπάνιο σας. Μέσα στην Θάλασσα υπάρχουν μεγάλα πέτρινα τείχη, μισοβυθισμένα από παλιότερες εποχές και ένα νησάκι.\nΗ παραλία Πεύκος είναι μια πολύ όμορφη και γραφική παραλία σε ένα μικρό κόλπος με ένα μικρό λιμανάκι. Στην παραλία έχει πέτρες και άμμο και στο βυθό έχει άμμο.\nΗ παραλία Γυρίσματα, βρίσκεται στη βορειοανατολική πλευρά της Σκύρου και δεν είναι οργανωμένη. Είναι μια όμορφη παραλία με χρυσή άμμο, ενώ η θάλασσα είναι πεντακάθαρη. Είναι μία από τις δημοφιλέστερες της Σκύρου με εντυπωσιακού μεγέθους βράχια ξεπροβάλλουν μέσα από τη θάλασσα τα οποία είναι τα απομεινάρια του αρχαίου λατομείου του νησιού. Δίπλα στο κύμα βρίσκεται ένα μικρό γραφικό ταβερνάκι.\nΟι Αχερούνες είναι ένα παραθαλάσσιο χωριό στη δυτική πλευρά της Σκύρου, δίπλα στην Χώρα και δίπλα στη Λιναριά. Στην παραλία αλλά και στο βυθό υπάρχει χρυσή άμμος και τα νερά είναι σχετικά ρηχά.\nΗ παραλία Ασπούς απέχει πολύ λίγο και από τη Χώρα της Σκύρου αλλά και από τη Λιναριά που είναι το λιμάνι της Σκύρου. Μη οργανωμένη παραλία με χρυσή άμμο και καταγάλανα νερά.\nΗ παραλία Κολυμπάδα είναι μια όμορφη παραλία στη Νότια Σκύρο λίγο μετά την Καλαμίτσα. Στην παραλία υπάρχει χοντρή άμμος και μικρές πέτρες, ενώ στο βυθό άμμος. Χαρακτηρίζεται από έντονη φυσική ομορφιά.\nΗ παραλία Πετρίτσα είναι μια μικρή γραφική παραλία στη Βόρεια Σκύρο και είναι από τις πιο ερημικές παραλίες της Σκύρου.


Τρίτη 20 Ιουνίου 2017 12:00\n«Ήδη σήμερα θα μπορούσε να σημειωθεί πρόοδος, εάν δινόταν μεγαλύτερη βοήθεια στις πρώτες χώρες υποδοχής με μικρή ή και μεσαία οικονομική επιφάνεια.\nΚαι αυτό γιατί (σε αυτές) διαμένει η μεγάλη πλειονότητα των προσφύγων» γράφει η γερμανική οικονομική εφημερίδα Handelsblatt με αφορμή την «παγκόσμια ημέρα προσφύγων» στις 20 Ιουνίου, αλλά και ενόψει της συνόδου του G20.\n«Οι συστάσεις των διεθνών think tank προς τη σύνοδο κορυφής του G20 περιέχουν προτάσεις, για να βελτιωθεί η κατάσταση. Κατά πρώτον, οι πρώτες χώρες υποδοχής χρειάζονται περισσότερα οικονομικά μέσα, ώστε να μεριμνούν για τους πρόσφυγες, αλλά και μεγαλύτερη ευελιξία κατά την εκταμίευση τους» τονίζει η εφημερίδα.\n«Η 20η Ιουνίου είναι η μέρα που όλοι στρέφουμε την προσοχή μας λίγο παραπάνω στους πρόσφυγες και μετανάστες. Η Ελλάδα όμως κατάφερε να διασώσει την αξιοπρέπεια και τον ανθρωπισμό της Ευρώπης γιατί είχε κάθε μέρα την έγνοια της σ' αυτούς».


Αδυναμίες ⋆ Αναστασία Λαζαράκη ⋆ TheBluez.gr\nΟ Σπύρος είναι ο μικρός μου αδελφός. Είναι η αδυναμία της μαμάς μας, της Έλενας. Το αγοράκι της, το στερνοπούλι της κι ας ειν’ κοτζάμ μαντράχαλος που κοντεύει τα τριάντα. «Ό,τι θέλει ο κανακάρης μου, ο πασάς μου», κι άλλες τέτοιες βλακείες ακούγονται επί καθημερινής βάσεως, χρόνια τώρα. Έχει καταντήσει γελοίο το πράγμα. Εγώ είμαι η “Μαριάννα”, σκέτο. Ούτε κανακέματα, ούτε ιδιαίτερα φαγητά, ούτε τίποτα. Σκασίλα μου όμως, δεν με πειράζει καθόλου. Εγώ εξάλλου έχω τον μπαμπά μου. Αυτός δε μου χαλάει ποτέ χατίρι. Από μικρή πάντα με υποστήριζε όταν η μαμά φόρτωνε όλες τις σκανταλιές του Σπυράκου της πάνω μου. Αυτός να με τρέχει στα μπαλέτα, στα θεατρικά, στα ωδεία – έχω βλέπεις και καλλιτεχνικές ανησυχίες. Η μαμά δεν ενέκρινε τις τόσες εξωσχολικές δραστηριότητες.\n«Αναγκάστηκες να πιάσεις και δεύτερη δουλειά για να πληρώσεις τις μούρλες της κόρης σου!», του γκρινιάζει ακόμα και σήμερα.\n«Τ’ αξίζει η πριγκηπέσα μου!», απαντάει πάντα ο μπαμπάς.\nΤώρα, ιδίως, που ετοιμάζομαι να παντρευτώ μου ετοιμάζει παραμυθένιο γάμο. Είναι διπλά ευτυχισμένος επειδή είμαι έγκυος και θα κάνει το πρώτο του εγγόνι. Το έχω ξεκαθαρίσει με το Μάνο, τον αρραβωνιαστικό μου, γερό να ’ναι το μωρό, αλλά αν είναι αγόρι θα βγάλουμε το όνομα του μπαμπά μου, Αντώνης. Αν είναι κορίτσι ας βγει η πεθερά μου.\nΤον μπαμπά μου δεν τον λατρεύω για τα υλικά αγαθά που πασχίζει να μου προσφέρει. Όχι. Τον λατρεύω γιατί μου έχει σταθεί και είναι μονίμως δίπλα μου. Ήταν και είναι ο γεφυροποιός στους ομηρικούς καυγάδες με τη μαμά. Ακόμα και τώρα η γυναίκα νομίζει ότι θέλω να κάνω θρησκευτικό γάμο για να της πάω κόντρα επειδή είναι αριστερή!\n«Ευτυχώς έχω το γιο μου, την παρηγοριά μου», μουρμουράει συνέχεια η μαμά.\n«Κι εγώ την κοράκλα μου! Θα έχω ένα ποτήρι νερό στα γεράματά μου!», αντιτείνει ο μπαμπάς και ξεσπάμε όλοι στα γέλια.\nΒλέπετε, το κλου της ιστορίας μας είναι ότι ο Αντώνης δεν είναι ο βιολογικός μου πατέρας και η Έλενα δεν είναι η βιολογική μητέρα του Σπύρου, άρα ούτε εμείς είμαστε βιολογικά αδέλφια. Αλλά ας πάρουμε την ιστορία από την αρχή….\nΠριν από είκοσι πέντε χρόνια, μία νεαρή γυναίκα είχε αφήσει στην άκρη του δρόμου, επί της εθνικής οδού, το αυτοκίνητό της. Την είχε πιάσει λάστιχο. Δεν ήξερε να το αλλάξει και δεν διέθετε κινητό για να ζητήσει βοήθεια, καθώς την εποχή εκείνη δεν ήταν ευρέως διαδεδομένα. Να αφήσει το αμάξι και να αναζητήσει τηλέφωνο επίσης αδύνατον, εφόσον μαζί της είχε ένα εξάχρονο παιδί. Εμένα. Σε λίγο νύχτωνε. Την έπιασε πανικός και απελπισία. Βγήκε από το αμάξι και άρχισε να κλαίει. Θέλεις να το πεις timing, να το ονομάσεις κάρμα, θεία πρόνοια, συγκυρία, συνομωσία του σύμπαντος, όπως θέλεις πες το. Εκείνη τη στιγμή σταμάτησε ένα αυτοκίνητο. Ο από μηχανής θεός, ο σωτήρας μας, ο Αντώνης. Μαζί του είχε ένα ασυμπάθηστο κλαψιάρικο νιάνιαρο γύρω στα τρία, τον γιο του τον Σπύρο. Όσο ο Αντώνης άλλαζε το λάστιχο, η μαμά παρηγορούσε το γκρινιάρικο. Εν τω μεταξύ, το σκασμένο λάστιχο ήταν στη μεριά που καθόμουνα. Όση ώρα το άλλαζε ο Αντώνης, εγώ, από το ανοιχτό παράθυρο, του έκανα ερωτήσεις παντός είδους. Χωρίς να δυσανασχετεί μου απαντούσε, και είπε και δυο – τρία αστεία ανέκδοτα που μ’ έκαναν να γελάσω. Πόση ανάγκη το είχα αλήθεια το γέλιο εκείνη την εποχή. Μικρή μικρή στα βάσανα κι ας μην είχα πάει ούτε πρώτη δημοτικού ακόμα.\nΉταν η εποχή που ο Χρήστος, ο βιολογικός μου πατέρας, μας είχε εγκαταλείψει για μία άλλη γυναίκα. Είχε φύγει μαζί της στο εξωτερικό, αφήνοντας τη μητέρα μου απένταρη με ένα μικρό παιδί. Η Έλενα, η μαμά μου, κοιμόταν τον ύπνο του δικαίου. Δεν είχε καταλάβει τίποτα. Της ήρθε κεραμίδα. Δεν μπορούσε να το διαχειριστεί. Εκείνη τη μέρα πήγαινε να με ‘παρκάρει’ στους παππούδες, στο χωριό, ώστε να συγκεντρώσει τις δυνάμεις της και κάποια χρήματα. Όσο εγώ μεγάλωνα η μαμά δεν δούλευε, φρόντιζε της ανάγκες μας ο ‘μπαμπάς’, μέχρι που έγινε λούης.\nΟ Αντώνης ήταν χήρος. Είχε χάσει από αρρώστια τη γυναίκα του μόλις χρόνισε ο πιτσιρίκος. Δύσκολα τα πράγματα και για εκείνον. Κοντολογίς, εκείνο το σούρουπο αυτοί οι δύο άνθρωποι γνωρίστηκαν και ένωσαν τις ζωές τους. Μη με ρωτήσετε αν αγαπηθήκανε. Αυτό που ξέρω σίγουρα είναι ότι αγάπησε περισσότερο από δικό του, ο ένας το παιδί του άλλου. Κι εγώ με το βλαμμένο είμαστε τα πιο αγαπημένα αδέλφια. Τσακωνόμαστε, βριζόμαστε, μαζί δεν κάνουμε και χώρια δε μπορούμε. Αυτός θα μας παντρέψει και θα βαφτίσει με το καλό το παιδί.\nΟ Χρήστος, ο βιολογικός, ούτε φωνή ούτε ακρόαση για δύο δεκαετίες. Εννοείται ότι ούτε λόγος για διατροφή τόσα χρόνια. Μία μέρα στα social λαμβάνω μήνυμα από έναν 20άρη, ότι είναι αδελφός μου, έρχεται διακοπές στην Ελλάδα κι αν γουστάρω να γνωριστούμε. Δεν ήξερα τι να κάνω. Φυσικά έτρεξα για βοήθεια στον μπαμπά μου, δηλαδή τον Αντώνη. Με συμβούλεψε να γνωρίσω τον αδελφό μου.\n«Μα έχω αδελφό. Αυτός είναι ένας άγνωστος. Εγώ με το Σπύρο μεγάλωσα, μ’ αυτόν γελάω, μ’ αυτόν τσακώνομαι, σ’ αυτόν λέω τα μυστικά μου».\nΤελικά δε γνώρισα μόνο τον ετεροθαλή αδελφό μου, τον Στράτο, ξαναείδα τον Χρήστο που τον θυμόμουν ελάχιστα. Ιδέα του μπαμπά μου ήταν να έρθουν όλοι για φαγητό, μαζί και η αντροχωρίστρα, η δεύτερη γυναίκα του Χρήστου. Σκέτη Σουηδία γίναμε. Η μαμά όχι μόνο δεν πρόβαλε αντίρρηση, αλλά βρήκε την ιδέα του μπαμπά πολύ συγκινητική.\n«Το αίμα νερό δε γίνεται», έλεγε και ξανάλεγε στο δείπνο ο Χρήστος.\nΝωρίς το θυμήθηκες μαλάκα, έλεγα από μέσα μου εγώ.\nΜε τον Στράτο μιλάμε συχνά στα social. Με τον Χρήστο, τα τυπικά. Χριστούγεννα, Πάσχα και καμιά μεγάλη γιορτή.\nΤην περασμένη εβδομάδα τους έστειλα το προσκλητήριο του γάμου, για τους τύπους περισσότερο. Πριν δυο μέρες με πήρε ο Χρήστος στο κινητό να μου ανακοινώσει την συναρπαστική είδηση ότι θα παραβρεθούν (να ψάξω να βρω το κόκκινο χαλί να στρώσω). Εξέφρασε το παράπονό του ότι δεν αναφέρθηκε το όνομά του στο προσκλητήριο, ως πατέρας της νύφης, αλλά αυτό του Αντώνη. Για κάτσε ρε μεγάλε, είσαι άφαντος είκοσι χρόνια, δεν έχεις δώσει μία για το μεγάλωμα του παιδιού σου, δεν έχεις καν ενδιαφερθεί αν ζει ή αν πέθανε, συνάπτεις εδώ και μία πενταετία μία τυπική σχέση μαζί της με πρωτοβουλίες άλλων και ζητάς και τα ρέστα; Ε όχι ρε φίλε. Δεν πρόλαβα να φάω την πρώτη κατραπακιά και ακολουθεί στο καπάκι δεύτερη, μεγαλύτερη ακόμα! Μου πουλάει την υποχρέωση ότι, αν και τα έξοδα είναι πολλά ,θα έρθει στο γάμο διότι έχει λέει καθήκον, μαζί με τον αδελφό μου τον Στράτο, να με παραδώσουν στο γαμπρό!\nΌπα, τώρα θα γίνει ο χαμός, είναι και οι ορμόνες της εγκυμοσύνης.\n«Χρήστο, στο γάμο θα με συνοδεύσει ο μπαμπάς μου και ο αδελφός μου ο Σπύρος», του λέω κοφτά και με όση ηρεμία μπορώ να διαθέσω.\n«Μα εμείς είμαστε οι βιολογικοί σου συγγενείς», αντιπροβάλλει.\n«Τυχαίνει να μοιραζόμαστε κάποια κοινά γονίδια. Με τον μπαμπά μου και τον αδελφό μου μοιραζόμαστε μία ζωή από κοινές αναμνήσεις, είμαστε μαζί στα εύκολα αλλά κυρίως στα δύσκολα», απαντάω με ένα τόνο εκνευρισμού κι εγώ.\nΑρχίζει τρίτος γύρος. Απαιτεί συν τοις άλλοις να τον αποκαλώ ‘πατέρα’, ή ‘μπαμπά’. Ανησυχεί ότι και το εγγόνι του θα τον αποκαλεί ‘Χρήστο’.\nΟι ορμόνες χτύπησαν κόκκινο.\n«Έ, όχι μωρέ. Αν εμφανιστείς και στο εγγόνι σου μετά από 20 χρόνια μάλλον κύριο Χρήστο θα σε αποκαλεί, λόγω ηλικίας. Λοιπόν Χρήστο, το κουράσαμε το πράμα. Εγώ έναν πατέρα έχω. Αυτόν που είναι στο πλάι μου για πάνω από 25 χρόνια, που με μεγάλωσε, μου στάθηκε στα δύσκολα και δεν με εγκατέλειψε. Είστε ευπρόσδεκτοι στις χαρές μου σαν απλοί καλεσμένοι. Αντίο.», του είπα και το ’κλεισα.\nΔεν είμαι μωρέ για πολλές συγκινήσεις. Δεν θέλω να έχω νεύρα τώρα που παντρεύομαι. Τέλος πάντων, ο γάμος είναι σε δύο εβδομάδες με το καλό. Αν θέλουν ας έρθουν. Δε θα μου βάλει όμως όρους ένας εξαφανισμένος και αδιάφορος ‘βιολογικός συγγενής’, που τώρα το θυμήθηκε να το παίξει πατέρας. Τις περισσότερες προετοιμασίες τις έχει αναλάβει ο μπαμπάς. Δεν θέλει να κουράζομαι στην κατάστασή μου. Δε μπορώ να πω, και ο Σπύρος βοηθάει. Η μαμά στον κόσμο της. Ονειρεύεται τον πολιτικό γάμο του κανακάρη της!\nΣτην πόλη της Λία Ο’ Κόνορ – 1\nΤο Μινόρε της αυγής μου\nΜικρό μου χάος\nΗ βροχή που περιμένεις


Άρχισαν οι ζυμώσεις...\nΣτην αντίπερα όχθη, ο δήμαρχος Αξιού, Νίκος Γιουτίκας, ο οποίος ανήκει στην παράταξη της ΝΔ, αναφέρει ότι θα είναι υποψήφιος στις εκλογές, όμως, αφήνει ανοιχτό το ενδεχόμενο να συμμετάσχει στο ψηφοδέλτιο άλλου υποψήφιου. «Σίγουρα θα ήθελα να κατέβω στις προσεχείς δημοτικές εκλογές, όμως αν κάποιος με πείσει, δεν αποκλείω να τον στηρίξω», επισημαίνει ο κ. Γιουτίκας.\nΣτο δήμο ΔΕΛΤΑ θα είναι υποψήφιοι και οι κ.κ. Ν.ΓΛΕΡΙΔΗΣ Γ. ΔΙΑΜΑΝΤΟΠΟΥΛΟΣ και από το χώρο τής Ν.Δ. και ο ΒΑΛΑΝΤΗΣ ΠΑΠΑΓΕΩΡΕΓΙΟΥ


[VID] Ιλχάν Αχμέτ: "Fake προϋπολογισμός-Η εκτίμηση για την ύφεση αναθεωρήθηκε τρεις φορές" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΠΟΛΙΤΙΚΗ Ιλχάν Αχμέτ: “Fake προϋπολογισμός-Η εκτίμηση για την ύφεση αναθεωρήθηκε τρεις φορές”\n[VID] Ιλχάν Αχμέτ: “Fake προϋπολογισμός-Η εκτίμηση για την ύφεση αναθεωρήθηκε τρεις φορές”\n“Fake προϋπολογισμός. Η εκτίμηση για την ύφεση αναθεωρήθηκε τρεις φορές!”\n“Με τη Θράκη και τους 30.000 καπνοπαραγωγούς δεν μπορείτε να παίζετε κ. Βορίδη”.\n“Η αγανάκτηση ξεριζώνει τους συμπολίτες μου και τους οδηγεί στο εξωτερικό ως μετανάστες”.\nΚαταψήφισε τον προϋπολογισμό του 2021 μιλώντας στην Ολομέλεια της Βουλής ο βουλευτής Ροδόπης του Κινήματος Αλλαγής, Ιλχάν Αχμέτ, ο οποίος στην διάρκεια της ομιλίας του καυτηρίασε έντονα την ασκούμενη κυβερνητική πολιτική στη Θράκη.\nΔριμύ κατηγορώ για την αγροτική πολιτική στη Θράκη\nΟ βουλευτής στηλίτευσε την “πολιτική ανακολουθία που διακρίνει τον κ. Βορίδη σε ό,τι αφορά τις αποζημιώσεις των καπνοπαραγωγών για τις ζημιές του 2018 αλλά και για τους κτηνοτρόφους, τους κερασοπαραγωγούς, βαμβακοπαραγωγούς και πατατοπαραγωγούς”, και υπενθυμίζοντας ότι ο ΥπΑΑΤ “μόλις τον Φεβρουάριο του 2020, απαντώντας σε επίκαιρη ερώτηση στην Βουλή, μίλησε για την σύσταση ειδικής επιστημονικής επιτροπής που θα διερευνούσε το ενδεχόμενο να δοθεί αποζημίωση ΠΣΕΑ στους καπνοπαραγωγούς της Θράκης για τις ζημιές από την νεκρωτική ίωση του 2018”, ρώτησε τον Μάκη Βορίδη “πού είναι το πόρισμα αυτής της ειδικής επιστημονικής επιτροπής; Πότε συνεστήθη; Από ποιους επιστήμονες αποτελούνταν; Ποιοι το υπέγραψαν; Ποια τα συμπεράσματά του; Με ποιο σκεπτικό κόπηκαν – αν κόπηκαν – οι αποζημιώσεις των καπνοπαραγωγών της Θράκης;”, και συνέχισε: “Ακούστε, κύριε Υπουργέ. Με τη Θράκη και τους τριάντα χιλιάδες καπνοπαραγωγούς δεν μπορείτε να παίζετε. Δεν έχετε το δικαίωμα ούτε εσείς ούτε το κόμμα σας να τους κοροϊδέψει. Το παραμύθι ότι τα καπνά κόβονται γιατί είναι καλλιέργεια που δεν φέρνει προστιθέμενη αξία στην ελληνική οικονομία, δεν «πουλάει» και είναι ψέμα. Εσείς, κύριε Βορίδη, γιατί θέλετε να εξαφανίσετε τον καπνό από τη Θράκη; Γιατί δεν στηρίζετε τους κτηνοτρόφους, τους κερασοπαραγωγούς, τους πατατοπαραγωγούς, τους βαμβακοπαραγωγούς στη Θράκη; Γιατί είναι αγρότες φτωχοί; Γιατί είναι μειονοτικοί; Γιατί νομίζετε ότι είναι τα εύκολα θύματα και δεν μπορούν να σας πιέσουν; Πλανάσθε κύριοι της Κυβέρνησης αν το πιστεύετε αυτό. Η απάντηση του κόσμου στη Θράκη θα είναι συντριπτική. Η αγανάκτηση ξεριζώνει τους συμπολίτες μου και τους οδηγεί στο εξωτερικό ως μετανάστες”.\n“Στασιμότητα σε όλα τα θέματα των μειονοτικών δικαιωμάτων”\nΟ βουλευτής Ροδόπης που καταψήφισε τον προϋπολογισμό συντασσόμενος με την στάση της Κ.Ο. του Κινήματος Αλλαγής, αναφερόμενος “στα μειονοτικά δικαιώματα”, επεσήμανε: “Υπάρχει στασιμότητα παντού. Στα ζητήματα της εκπαίδευσης, των βακουφίων, του μουφτή, των συλλόγων. Δεν υπάρχει καμία κινητικότητα, καμία πρωτοβουλία, καμία ουσιαστική συζήτηση περί αυτών των θεμάτων, χωρίς καμία προοπτική να αλλάξει τη ζοφερή πραγματικότητα της αρνητικής παρέμβασης σε όλα τα θέματα που αφορούν τον πυρήνα αυτών των δικαιωμάτων”.\n“Ακριβό ίντερνετ και κινητή τηλεφωνία”\nΣε ό,τι αφορά την ψηφιακή διακυβέρνηση, ο Ιλχάν Αχμέτ, και ως τομεάρχης ψηφιακής διακυβέρνησης του ΚΙΝΑΛ, επανήλθε στις πρόσφατες αιτιάσεις που διατυπώθηκαν με τις επίκαιρες ερωτήσεις που συζητήθηκαν στην Βουλή για τις ακριβές χρεώσεις των δεδομένων internet και κινητής τηλεφωνίας που κατατάσσουν την Ελλάδα ως την ακριβότερη χώρα χρέωσης των συγκεκριμένων υπηρεσιών στην Ευρώπη. “Έχουμε χαμηλές ταχύτητες, υψηλές τιμές στα κινητά και στους λογαριασμούς, και οι καθημερινές πια βλάβες των δικτύων είναι δεδομένες, όπως και ο Υπουργός Ψηφιακής Διακυβέρνησης να παρακαλά τους πολίτες να μην μπαίνουν στο διαδίκτυο τις ώρες αιχμής για να μην καταρρεύσει η τηλεκπαίδευση”, τόνισε χαρακτηριστικά και κατέληξε υπογραμμίζοντας ότι “ζούμε σε μία εποχή που η πρόσβαση στο διαδίκτυο δεν είναι απλώς δικαίωμα, αλλά είναι προϋπόθεση για την υγιή άσκηση όλων των υπόλοιπων δικαιωμάτων των πολιτών”.\nΟλόκληρη η ομιλία (σε βίντεο και από τα Πρακτικά της Βουλής):\n“Κυρίες και κύριοι συνάδελφοι, ζούμε χωρίς αμφιβολία, εξαιτίας της πανδημίας του κορωνοϊού, σε μια ζοφερή πραγματικότητα, μια πραγματικότητα που την χαρακτηρίζει ο φόβος της ασθένειας, η μοναξιά που επιβάλλεται από την απαγόρευση μετακίνησης, την αναστολή δεδομένων, ελευθεριών και δικαιωμάτων. Κυρίως, όμως, ζούμε μια νέα οικονομική κρίση που φαίνεται να έρχεται και θα είναι το κυρίαρχο χαρακτηριστικό της νέας κανονικότητας.\nΜαζί με όλα τα άλλα, φέρνετε σήμερα ενώπιόν μας και ένα fake προϋπολογισμό, έναν προϋπολογισμό στον οποίο η εκτίμηση για την ύφεση αναθεωρήθηκε τρεις φορές. Βέβαια, μας λέτε πως η ύφεση είναι αποτέλεσμα της πανδημίας και όχι των πολιτικών σας επιλογών. Αυτό δυστυχώς είναι τόσο αληθές όσο και το ότι, εξαιτίας της πανδημίας, η χώρα πέρασε με επιτυχία στην ψηφιακή εποχή. Η γραφειοκρατία στην ουσία αναβαθμίστηκε σε ηλεκτρονική και θα σας αναγνωρίσω πως καταφέρατε να καταργήσετε το fax στο δημόσιο.\nΜε την επιδημία του κορωνοϊού αποκαλύφθηκαν τα προβλήματα υποδομών και η κακή ποιότητα του δικτύου, ιδίως τώρα που επιβάλλεται η τηλεργασία, η τηλεκπαίδευση, αλλά και η πρόσβαση σε υπηρεσίες υγείας, σε αγορές, ακόμη και στη διασκέδαση αποκλειστικά μέσω του διαδικτύου. Έχουμε χαμηλές ταχύτητες, υψηλές τιμές στα κινητά και στους λογαριασμούς και οι καθημερινές πια βλάβες των δικτύων είναι δεδομένες, όπως και ο Υπουργός Ψηφιακής Διακυβέρνησης να παρακαλά τους πολίτες να μην μπαίνουν στο διαδίκτυο τις ώρες αιχμής για να μην καταρρεύσει η τηλεκπαίδευση.\nΆραγε, κατανοείτε πως ζούμε σε μία εποχή που η πρόσβαση στο διαδίκτυο δεν είναι απλώς δικαίωμα, αλλά είναι προϋπόθεση για την υγιή άσκηση όλων των υπόλοιπων δικαιωμάτων των πολιτών; Μάλλον όχι. Γιατί αν το κατανοούσατε, θα κάνατε κάτι για την αγορά καρτέλ της κινητής τηλεφωνίας, που αναγκάζει τους Έλληνες καταναλωτές να χρυσοπληρώνουν τη χρήση ίντερνετ.\nΚυρίες και κύριοι συνάδελφοι, θα μου επιτρέψετε να μιλήσω και για τη Θράκη, με την οποία ασχολήθηκε το πολιτικό μας σύστημα με αφορμή τη σύσταση της Διακομματικής Επιτροπής, αλλά και για τους πολίτες της που έμαθαν τα τελευταία χρόνια να βλέπουν τα έργα να υπολείπονται των προσδοκιών. Αυτό δεν σημαίνει όμως ότι οι Θρακιώτες είναι έτοιμοι να αποδεχτούν με σκυμμένο το κεφάλι τη μοίρα τους, ούτε τη φτώχεια και τη χρόνια αναπτυξιακή υστέρηση, ούτε και να ανεχτούν την κοροϊδία και τις ψεύτικες υποσχέσεις αυτής της Κυβέρνησης.\nΘα ήθελα εδώ να απευθυνθώ στον κ. Βορίδη, τον Υπουργό Αγροτικής Ανάπτυξης. Από αυτό εδώ το Βήμα απαντήσατε δύο φορές σε επίκαιρες ερωτήσεις μου τους τελευταίους δεκαπέντε μήνες -από τότε που γίνατε Κυβέρνηση, δηλαδή στις 19 Σεπτεμβρίου- για τις αποζημιώσεις του 2018 στα καπνά και στο βαμβάκι για τη Θράκη. Είναι ζημιές που έχουν πιστοποιηθεί ως ικανές να ενταχθούν στο πρόγραμμα Κρατικών Οικονομικών Ενισχύσεων από τις ίδιες τις αρμόδιες υπηρεσίες της περιφέρειας Ανατολικής Μακεδονίας και Θράκης, δηλαδή πιστοποιημένες ad hoc ζημιές.\nΚι επειδή τα γραπτά μένουν, κύριε Βορίδη, και κανείς δεν μπορεί να ξεφύγει από τα λεγόμενά του, λέγοντας απλά και μόνο «γράψτε λάθος», σας διαβάζω τα δικά σας λόγια, για να δούμε λίγο την αξιοπιστία σας σ’ αυτήν την Κυβέρνηση.\nΛέει ο κ. Βορίδης: «Επειδή εγώ θεωρώ ότι η Επιτροπή -εννοεί την επιτροπή που θα ιδρύσει- αφήνει ένα παράθυρο, η θέση μου ως προς αυτό το συγκεκριμένο ζήτημα είναι ότι θα συσταθεί ειδική επιστημονική επιτροπή που απαιτεί ο νόμος, προκειμένου να διακριβώσει κατά πόσο θα μπορούσαν πράγματι τα καπνά να ενταχθούν στο πρόγραμμα αυτό», δηλαδή στα ΠΣΕΑ. Στην ίδια συνεδρίαση ο κ. Βορίδης είχε πει για το βαμβάκι «δεν πρόκειται να δώσω τίποτα, γιατί δεν πληροί τις προϋποθέσεις». Τελικά έδωσε για το βαμβάκι -καλά έκανε και έδωσε- ενώ για τα καπνά, παρόλο που υποσχέθηκε και παρόλο που υπάρχει πιστοποίηση, δεν έχει δώσει.\nΣας ερωτώ ευθέως. Πού είναι το πόρισμα αυτής της ειδικής επιστημονικής επιτροπής; Πότε συνεστήθη; Από ποιους επιστήμονες αποτελούνταν; Ποιοι το υπέγραψαν; Ποια τα συμπεράσματά του; Με ποιο σκεπτικό κόπηκαν -αν κόπηκαν- οι αποζημιώσεις των καπνοπαραγωγών της Θράκης;\nΑκούστε, κύριε Υπουργέ. Με τη Θράκη και τους τριάντα χιλιάδες καπνοπαραγωγούς δεν μπορείτε να παίζετε. Δεν έχετε το δικαίωμα ούτε εσείς ούτε το κόμμα σας να τους κοροϊδέψει. Το παραμύθι ότι τα καπνά κόβονται γιατί είναι καλλιέργεια που δεν φέρνει προστιθέμενη αξία στην ελληνική οικονομία, δεν «πουλάει» και είναι ψέμα.\nΜόλις προχθές η «British American Tobacco» παρήγγειλε σημαντικές επενδύσεις, που θα φέρουν διακόσιες νέες θέσεις εργασίας στην Ελλάδα και συνολικά θα πληρώνουν 3 δισεκατομμύρια ευρώ φόρους στην ελληνική οικονομία. Όπως ξέρετε πολύ καλά, οι εταιρείες αυτού του μεγέθους δουλεύουν χρησιμοποιώντας την ποικιλία του μπασμά, στα καλύτερα χαρμάνια τους, δηλαδή έχει και οικονομικό αντίκρισμα η στήριξη των καπνοπαραγωγών στην εθνική οικονομία είτε με φόρους είτε με νέες θέσεις εργασίας. Στην Ξάνθη έγινε επένδυση 15 εκατομμυρίων ευρώ μόλις πριν από τρεις μήνες από εταιρείες που προμηθεύονται καπνά από τη Θράκη.\nΕσείς, κύριε Βορίδη, γιατί θέλετε να εξαφανίσετε τον καπνό από τη Θράκη; Γιατί δεν στηρίζετε, κύριε Βορίδη, τους κτηνοτρόφους, τους κερασοπαραγωγούς, τους πατατοπαραγωγούς, τους βαμβακοπαραγωγούς στη Θράκη; Γιατί είναι αγρότες φτωχοί; Γιατί είναι μειονοτικοί; Γιατί νομίζετε ότι είναι τα εύκολα θύματα και δεν μπορούν να σας πιέσουν; Πλανάσθε, κύριοι της Κυβέρνησης, αν το πιστεύετε αυτό. Η απάντηση του κόσμου στη Θράκη θα είναι συντριπτική. Η αγανάκτηση τους ξεριζώνει τους συμπολίτες μου και τους οδηγεί στο εξωτερικό ως μετανάστες.\nΘα ήθελα, όμως, να αναφερθώ λίγο και σε άλλα θέματα. Είναι αυτονόητο ότι στο ίδιο μήκος κύματος βρίσκονται και τα μειονοτικά δικαιώματα, τα θεσμικά ζητήματα που συζητάμε στη Διακομματική Επιτροπή, τα οποία βρίσκονται σε στασιμότητα. Υπάρχει, δηλαδή, στασιμότητα παντού, στα ζητήματα της εκπαίδευσης, των βακουφίων, του μουφτή, των συλλόγων. Δεν υπάρχει καμία κινητικότητα, καμία πρωτοβουλία, καμία ουσιαστική συζήτηση περί αυτών των θεμάτων, χωρίς καμία προοπτική να αλλάξει τη ζοφερή πραγματικότητα της αρνητικής παρέμβασης σε όλα τα θέματα που αφορούν τον πυρήνα αυτών των δικαιωμάτων.\nΓια όλους αυτούς τους λόγους και πολλούς ακόμα που θα εκθέσουν οι αξιόλογοι συνάδελφοι από το Κίνημα Αλλαγής καταψηφίζουμε τον προϋπολογισμό που φέρνετε σήμερα ενώπιον μας”.